text:
UWAW SA SUMMIT
Di si Pres. Arroyo ang tuyo sa mga demonstrador nga nisung sa Pattaya. Nga maoy hinungdan nga gipa-ikyas ang mga pangu sa sakop nga kanasuran pinaagi sa mga helikopter, nauswag ang Asean Summit ug nanlipaghong sa kauwaw ang Thailand. Di hinuon makapataas sa iyang agtang si Arroyo.
Nauswag sang Asean Summit sa Sugbo niadtong 2007, nga gipasangil ni Arroyo sa bagyo nga gawas nga hinay nang daan apan nihungaw pa gyod, nga maoy nakaluwas sa mga ulo sa mga pangu sa kanasuran gikan sa nagtulo nga atop sa CICC. Mas makauuwaw kay sa pagkanselar sa summit sa Pattaya ang mga proyekto sa summit sa Sugbo nga giingong naputos sa minilyon ka pesos nga kahiwian.
-o0o-
Di sab angayng mahugno ang Thailand sa paglampos sa nagprotesta niyang mga molupyo paghasol sa summit. Ang hapsay nga summit sa Sugbo di tungod kay wa magprotesta ang mga Sugbuanon. Di lang tingali sama kaisog ug kadaghan sa mga demonstrador sa Thailand. Ug si Thai Prime Minister Abhisit Vejjajiva di lang tingali sama kamat-an ni Arroyo.
Si Abhisit wa magpakaaron ingnon. Wa siya mopakatap og makalilisang puwersa sa kapolisan ug militar pagpalayo sa mga demonstrador, sukwahi sa pagselyo ni Arroyo sa Shangrila, CICC ug ubang venues gikan ni bisan kinsang nanimahong militante. Wa sab igdungog ang Thailand nga nagkarakarag panaod og suga ug panapak og nipis nga aspalto sa ruta sa summit pinasagdan ang mas gubaong kadalanan nga di maagian sa mga delegado.
-o0o-
Si Abhisit nideklarar dayon og state of emergency sa Pattaya ug kasilinganang mga dapit nga naigo sa mga protesta. May sukaranan ang mga pagduda kinsay nagtambag niya paghimo sa kusganong lakang. Gitataw hinuong Abhisit nga ang deklarasyon gitumong lang alang sa kaluwas nilang Arroyo ug ubang heads of state.
Ang bisan unsang pagduda sa katuyoan ni Abhisit napapas dihang gilibkas dayon niyang state of emergency. Kon lain pa untang pangu ang nihimo sa lakang, sibaw na untang mga pagduda, nga di sab malalis nga may mga sukarnan, nga pasiuna sa martial law ug hanig sa paglugway sa pagpabilin sa gahom.
-o0o-
Ang kahanap sa politikanhong kaugmaon ni Abhisit gibasol sa kapakyas sa Asean pagpalig-on sa mga lakang pagbatok sa kalibotanong krisis. Gidudahan pa gani mahinayon bang pagduma sa Thailand sa summit nga gisugyot nga ipahigayon unya sa Agosto.Apan natinuod nang tanang pagduda sa pasalig sa mga tigpasiugda nga ang pinatuyangan nga gasto sa summit sa Sugbo duha ka tuig nang nilabay mabawi ra ug motubo pa tungod sa magbaha unyang langyawng puhonan ug mga turista human sa summit. Angayng paninglan silang Arroyo ug kaubanan hain nang ekonomikanhong kalamboan human sa ilang ulug-ulog nga nisidlak ang Sugbo sa kalibotanong mapa. Maayo na lang may krisis silang matulisok. [30] leo_lastimosa@abs-cbn.com


c: text/html

text:
Arangkada of Leo Lastimosa for February 20, 2012
Si Chief Justice Renato Corona di na maoy nagkontrolar sa iyang kaugalingon. Dihang nagdumili siya pag-resign human gi-impeach sa House of Representatives niadtong Disyembre 12, 2011, bisan sa daghan niyang tinagoan nga katigayonan ug ubang personal nga mga sekreto, si Corona nitahan na sa iyang kapalaran ngadto sa mas gamhanang mga tawo, kansang mga interes mapanalipdan kon magpapating siya sa katungdanan.
Ang mga diskurso ni Corona, nga mas kaamgid sa pangampanya sa nanggungis nang politiko kay sa ligdong nga mahistrado, di iya. Ang gamhanang makinarya sa propaganda nga nakabuylo na paglubog sa mga isyu batok niya gipalihok sa mga niisip ni Corona nga kataposang babag sa ilang pagkadunot sa prisohan.
-o0o-Si kanhi presidente Gloria Arroyo ang labing dakong pildero kon makonbikto si Corona sa impeachment trial sa Senado. Kon mapalagpot si Corona sa katungdanan, wa nay makabaraw sa mga kasong plunder nga nag-ung-ong batok ni Arroyo. Mahimong masakmitan si Corona sa ilegal niyang katigayonan, apan si Arroyo kinahanglang magpasakitsakit sa tanang higayon aron di mabalhog sa tinuod nga selda.
Maong si Arroyo, labaw ni Corona, ang determinadong nanglawgaw sa impeachment trial. Gawas sa way kinutobang paglangaylangay sa husay, ginamit ang pipila ka itoy nga senator-judges, gisabwag pa gyong daghang libuglibog sa gawas sa husay.
-o0o-Duha ang timaan nga ang makalilisang nga makinarya sa propaganda ni Arroyo ang naglihok karon alang ni Corona:
- Kasagaran sa mga linya sa propaganda gisunod ra sa nahalin nang mga linya sa niaging kampanya sa piniliayng presidensiyal--nga Hacienda Luisita ang ngan sa labing dakong inhustisya batok sa mga mag-uuma ug nga may depekto gyod sa pangutok si Presidente Noynoy Aquino; ug
- Kasagaran sa mga politiko, komentarista ug kolumnista nga nagpabuwa sa ilang baba pagbalaan ni Corona mao ra sab ang mga nibaligya sa ilang kalag kaniadto pagdupa sa matag nangalisbo nga transaksiyon ni Arroyo ug sa iyang mga kakonsabo.
-o0o-Gawas nga pan-os nang mga linya ug wa nay motuo sa mga propagandista, dunay mas dakong problema ang kampanya pagpahumot ug pagluwas ni Corona: Si Corona sama ni Arroyo wa mopahibawo sa labing baho niyang mga sekreto. Mga turutot ni Arroyo niadto nagkapuliki sa nagsunudsunod nga Hello Garci, fertilizer, NBN-ZTE, Jose Pidal, poll automation ug ubang eskandalo, samang mga turutot nagkarakara karon pagtabon sa bag-ong bank accounts ug mga transaksiyon nga kalit lang mabisto.
Ngadto sa mga sinuholan: Wa pa ba mo pul-i og pamakak? Wa pa ba mo mauwaw nga hagbay rang gisalikway sa kinabag-an sa katawhan? Palabihon ba lang gihapon ang kuwarta kay sa kamatuoran? Ug hangtod kanus-a man nga magpaugat pagpabilin sa sayop nga bahin sa kasaysayan? [30] leo_lastimosa@abs-cbn.com

robotstxt: allowed

filter: keep


text:
“Jose Cirilo E. Teodoro” ni John Iremil E. Teodoro
Bilang pinakagurang kanamën apat nga magburugtu, ang sara sa mga pribilehiyo ko bilang “kuya” kang pamilya amo ang magtugro kang ngaran sa akën mga hinablës. Darwa pa man lang ang hinablës ko. Si Gabie nga bata ni Gary nga sunod kanakën kag si Juliet nga bata ni Mimi nga nagasunod kay Gary.
Sentenaryo kang atën pungsod kang ginbusong si Gabie. Kang maman-an namën nga bayi tana, ginhambalan ko dayon sanda nga dapat Gabriela ang ngaran na—halin sa ngaran ni Gabriela Silang, ang babayeng henerala kang Ilokandia nga nakigbatu sa mga Katsila. Siguro kadya, ang mga parehas ko lang nga mamalaybay ang nanamian kang ngaran nga Gabriela. Siguro daw pangmal-am dya sa pamatin-an kang iba. Kag I’m sure pati kanday Gary. Pero para indi ako ma-offend, Gabrielle ang ngaran nga gintugro nanda kay Gabie nga okey rën man kanakën. Kon istudyuhan ang etimolohiya kadya, mabalik man dya gihapon kay Gabriela Silang.
Kang ginabusong ni Mimi si Juliet, ginhambalan ko dayon tana nga kon laki dya dapat ang ngaran Jose Cirilo. Jose halin kay Jose Rizal kag Cirilo halin kay Cirilo Bautista, maestro ko sa pagsulat kang binalaybay nga kadya National Artist for Literature rën.
“Ti paano bay kon bayi?” pamangkot ni Mimi. “Bahala ‘kaw rën, e,” hay wara ako it madëmdëman nga iban nga ngaran. Indi man ako gusto kang Magdalena halin sa ginapakadiwata ko nga manunulat nga si Magdalena G. Jalandoni hay sikat kabay ang kanta ni Freddie Aguilar nga “Magdalena” parte sa sangka alpot sa Ermita. Basi sunlugon lang tana kon Magdalena ngaran na.
“Ti kon Juliet abi, Kuy?” pamangkot liwan ni Mimi. “Okey man. Kon Julieta abi?” sabat nga pamangkot ko. “Maan, pangmal-am! Nami rën lang ria ang Juliet,” dasig nga sabat ni Mimi. Wara rën ako naghambal pa. Ginpamatian ko sa akën pamensarën ang ngaran nga, Juliet E. Teodoro. Nami. Kag siyempre, gusto ko ang drama ni William Shakespeare nga Romeo and Juliet.
Kadya nga adlaw ang kaadlawan ni Juliet—Hulyo 9. Ginbata tana kang 2009 kag kadya nga aga, lima rën tana ka tuig. Kag pareho sanda birthday ni Papa, si Cirilo F. Bautista. Kadya nga adlaw, 73 rën tana. Kon naglaki si Juliet, swak nga swak gid daad ang ngaran na nga Jose Cirilo.
Pero nami man ang ngaran ni Juliet. Kag pareho ni Juliet Capulet, gwapa nga bata si Juliet. Ang mga tawo nga makakita kana, makyutan gid kana. Wara tana it hëya-hëya si Juliet. Tëngëd buraan, tanan ginaestorya na. Kag pareho ni Mommy na, nanamian gid tana magwakal.
Juliet Irene Gem E. Teodoro ang nangin bilog na nga ngaran. Ang Irene, halin sa ngaran ni Lolo na. Wara man gid ako it objection pero ang gusto ko daad, Juliet lang gid ang ngaran na hay mas nami ang simple. Dali pa sulatën. Lagbëg abi ang amën mga ngaran. Ako, John Iremil. Si Mimi, Marie Irmi. Si Sunshine ang pinakabongga, Ma. Esperanza Matea Sunshine nga kadya nga nagaartista rën tana, Sunshine Teodoro man lang ang nagaguwa sa iskrin kang tibi kag sintas kang pelikula. Mayad tana si Gary hay Graciano lang, “the second” tana ni Lolo Garâ.
Nagtaas gid ang kiray ko kang may bukî nga pahilabtera nga nagdugang kang Gem. The height kang kabaduyan! Hëëd, si Juliet gid man ang pinaka-gem namën kadya. Pero sa binalaybay, may ginatawag nga redundant ukon sobra rën, indi rën kinahanglan hay stressing the obvious rën. Siyempre indi dya maintiyendihan kang bukî hay bukî gani. Si Juliet sa Romeo and Juliet, kapira ka beses nga ginapaanggid sa sangka marahalën nga bato, sa sangka gem, ni Shakespeare. Kon Juliet, gem rën ria. Sakto rën.
Wara abi ako sa Antique kang ginasumite nanda ang birth certificate ni Juliet. Na-edit ko daad. Nevertheless, hambal gani ni Juliet Capulet, “What’s in a name, a rose by any other word would smell as sweet! So Romeo would if he were not Romeo called.” Wara ko gid ginagamit ang Gem para kay Juliet. Kis-a gani nagalipat ako nga may darwa pa gali tana ka ngaran.
Kadya nga adlaw, nag-leave gid ako sa akën obra hay ako ang maraha sa simple nga birthday party ni Juliet rëgya sa balay. Maraha ako kang ispageti, kang adobo ko nga baboy, kag barbikyu. Kang Lunes, nag-order ako kang keyk. Ang gusto daad ni Juliet, keyk nga may kastilyo pareho kang kastilyo nanday Princess Sophia nga pirme na ginasëlëng sa tibi. Pero ang Goldilocks kag ang Red Ribbon sa Ever Gostesco Ortigas (ang pinakapaborito ko nga mall hay rapit sa balay) wara kadya nagahimu. Kang mag-agto ako sa cake shop sa Lucky Gold dyan sa sagwa kang amën subdibisyon, wara sanda it kastilyo. Nagpili rën lang ako kang pangdekorar kag estatwa ni Tinker Bell nga nagapungko sa pula-pula nga gumamela ang napilian ko. Ginhambalan ko ang manughimu kang keyk nga duruhon na ang mga bulak para daw mangin hardin ang keyk.
Kang ginhambal ko kay Juliet nga wara it nagahimu kang keyk nga may kastilyo, nagkusmud tana gamay. Pero kang gin-estorya ko kana si Tinker Bell kag ang mga bulak, matam-is tana nga nagyëhëm kag nakita ko gid ang pag-inggat kang anang mga mata. Excited rën kuno tana nga kaënën ang mga bulak.
Kis-a kon magraha gani ako kang pochero nga baboy nga paborito ni Juliet (basta may sabaw, paborito na), ginahambalan na ko nga, “John, indi ‘kaw rën lang ay magmaestro sa Miriam. Rugya rën lang ‘kaw sa balay. Ma-chéf rën lang ‘kaw. Daw chéf kaw magraha. Namit!” Ti, paano ako makaindi sa pagpreparar sa anang birthday kadya nga adlaw?
Ti kundi chéf ang drama ko kadya nga adlaw. Paano bay ako makaindi kay Princess Juliet? Nanamian gid ako magraha para sa akën mga pinalangga.
Para man tana kay Papa, may birthday cum victory party kami nga literary children na (mga taga-La Salle kag UST) sa anang balay sa Sta. Mesa Heights sa maabot nga Sabado. Maraha ako kang adobo nga dar-ën ko rugto.
Ang ngaran nga Jose Cirilo, mahëlat dya sa sangka hinablës ko nga laki nga maabot gid sa pira ka adlaw nga pareho ni Juliet, manamitan man sa akën mga pangrahaën.
[9 Hulyo 2014 Miyerkoles
8:31 t.a. Rosario, Pasig]


text:
Luba sa pagpakisayod
Kon pasikaran ang listahan nga gipagawas sa buhatan ni House Speaker Prospero Nograles, unom ka kongresista sa Sugbo ang nakaapil og patay sa Freedom of Information (FOI) bill. Kay kabahin sila sa 140 ka kongresista nga wa motubag sa roll call sa kataposang adlaw sa sesyon sa House of Representatives, maoy hinungdan nga way nakuha nga quorum ug wa mapasar ang balaodnon nga mohimo na untang mas sayon sa pagpakisayod sa mga magbubuhis sa mga transaksiyon sa kagamhanan.
Ang mosunod nga mga kongresista sa Sugbo gihulagway sa buhatan ni Nograles nga mahimong nipalta o nitambong sa sesyon apan wa maningog dihang gitawag ang ilang mga ngan: Eduardo Gullas sa unang distrito; Pablo Garcia sa ikaduhang distrito; Pablo John Garcia sa ikatulong distrito; Celestino Martinez Jr. sa ikaupat nga distrito; Ramon Durano VI sa ikalimang distrito; ug Pastor Alcover Jr. sa Anad Partylist.
-o0o-
Ang kadagkoan sa Simbahang Katoliko ug non-government organizations niawhag sa mga botante pagsilot sa mga kongresista nga nipatay sa FOI pinaagi sa pagsalikway nila sa umaabot nga piniliay. Kay ang mga opisyal sa kagamhanan nga di ganahang mobukas sa ilang transaksiyon ngadto sa publiko angayng dudahan nga may nangalisbo nga mga tinagoan.
Si Kongresista Bienvenido Abante, nga maoy nangamahan sa FOI, nibutyag nga dayong sugod sa sesyon, gisugo siya ni Speaker Nograles sa pagbasa og pakigpung nga mopasalig sa mga kongresista nga ang balaodnon di retroactive. Sa ato pa, maggamit lang alang sa umaabot nga mga transaksiyon, way apil ang nangaging mga transaksiyon. Apan wa pa gani siyang kabarug, sa lakang nga giisip ni Abante nga pagbukubuko niya, gikuwestiyon nang quorum.
-o0o-
Tulo ra ka Sugbuanong kongresista ang makalikay sa kasilag sa mga botante—kana, kon takos na silang mohinumdom sa nangaging mga atraso sa ilang mga politiko. Ang mosunod mao ray naapil sa 128 ka mga magbabalaod nga andam na untang motuki sa FOI: Silang Raul del Mar, Antonio Cuenco ug Nerissa Soon-Ruiz.
Malili sab sa listahan sa Kongreso nga ang gitawag nga kongresista sa ikaupat nga distrito di na si Benhur Salimbangon. Kon dili si Martinez na nga giila sa Korte Suprema nga maoy tinuorayng mananaog sa piniliay sa 2007. Giila lang hinuon si Martinez sa iyang apelyido, way "Celestino Jr."
-o0o-
Dul-an na sa 100 ka mga nasud sa tibuok kalibotan ang dunay susamang mga balaod. Ang labing karaan mao ang Freedom of the Press Act of 1766 sa Sweden.Ang labing batakang prinsipyo sa tanang balaod nga naghatag og kagawasan sa pagpakisayod mao ang pagbalhin sa burden of proof gikan sa nangayo ngadto sa gipangayoan: Ang nangayo sa kasayuran di kinahanglan nga mohatag og katin-awan, apan ang gipangayoan maoy angay nga mopasabot kon mobalibad. [30] leo_lastimosa@abs-cbn.com


text:
1.31.2010
tug-ab duyog sa tuktogaok
Alisngaw sa tanglad taliwala niining sabaw
sa bihag gikan didto sa buwangan. Ay, inday!
Dihang ang kundat sa hangin kurat nga mibukhad
sa imong sayal, kalami ihangad paghigop-hingos
bisan sa singot sa kusinera nga hagbay rang
gilayagan. Dili ko gani igsapayan ang pagtilap
lakip sa imong sunggo labi na kon mohangad ka
pagdalit sa imong katagbaw inig hapla nako diha
sa imong atubangan. Amang ang mga alimyon
sa Mayo. Kanang tagok sa mga udlot sarang na
nga molapwa sa akong bungot. Mahaw-as dayon
gikan sa imong tutonlan ang aso sa mga balhibo
tugbang sa kapintas sa imong taghoy. Ay, inday!
Lupig pa’y nataroy ang tari sa akong agtang.
-- MICHAEL U. OBENIETA
Topeka, Kansas, USA
Posted by m.u.o. at 4:06 AM No comments:
mubo apan dakong kamatuoran
Unsay hinungdan
nganong nanampiling
si Ninoy sa kinyentos?
Tungod kay
kutob na lang sa damgo
ang pagkupot
sa babayeng basurera
sa kinyentos.
Kanus-a diay
mongisi si Ninoy?
Kon ang
babayeng basurera
makapalit na'g Lactum
nilang Alvin, Charlie ug Barbie.
Kon ang
babayeng basurera
makapaeskuyla na sa Ateneo
nilang Cris, John, Piero ug Stef.
Kaganiha, bisan natulog pa
ang adlaw, gamata na
ang tibuok banay,
nangandam na sab
sa inadlaw nga panaw
bisan wala pay sulod
ang tiyan nga gibitok.
Ug sa gihapon si Ninoy
naghinuktok.
-- ROMEO NICOLAS BONSOCAN
Carcar, Cebu, Philippines
Posted by m.u.o. at 3:52 AM No comments:
Labels: Romeo Nicolas Bonsocan
1.27.2010
kakha-tuka
Nanghamoy sa mga tudlo tungod sa kapit-os
Mga timawang gipangnudnod sa katilingban
Luha sa lakad nga pag-ilaid man naitos
Way gugma ni kaluoy ang ila mang natingban
Ning bantawan sa kinabuhi unsay ilang luna?
May dangawng tipik ba sa dughan pagpakabuhi?
Kayha takos pa mang ibugti dugo sa luha
Aron kagutom ug kauhaw di managsuhi
Ning panagsingki sa panlimbasog may nag-udhak
Kay lagi hubo man sa nagkurbatang utokan
Burong mga kabos sa pagpinig nagatuhak
Kini angay panaminan angay hinuktokan
Dan aduna pa bay kahigayonan pag-uswag?
Duna ugaling angkon sa makinaadmanon
Unsa pa man intawon ang sugkayon sa luwag?
King pagkaon usa ka tawhanong tulumanon
Sa barong-barong may nagkutoy nga mga tiyan
Kinahanglang mag-antos kay palad nga naangkon
Mangimbisog atubangon mga kakulian
Kay sa pagpatulo sa mga singot gisamkon
Diay ning kalibotan adunay kahayahay
Diay ning kinabuhi ta may kaalimuot
May nanghuy-ab mga linalang tugob pagmahay
May mga adunahan nagtagayg kahimuot
Nanghamoy sa mga tudlo tungod sa kawad-on
Mga timawang gipangnudnod labing alaot
Nganhi kaninyo kining panudya akong dad-on
Pasagdang mangakha sila katilingbang maot?
-- MELQUIADITO M. ALLEGO
Palm Harbor, Florida, USA
Posted by m.u.o. at 11:59 PM 1 comment:
ayaw ipha
ipha ayaw ang mga bitoon
ipha ayaw ang mga balas
sa baybayon
apan puyde mong iphon
ang mitaliwang buhok
sa pahak nga maalamon
-- RAUL M. FIGUES
Oslob, Cebu, Philippines
Posted by m.u.o. at 10:58 PM No comments:
Labels: Raul M. Figues
1.26.2010
usa ka purongpurong
(gikan sa balak ni Yannis Ritsos)
Ang imong nawong gitagoan sa mga dahon.
Giputol ko’g tagsatagsa ang mga dahon aron mahiduol ako kanimo.
Dihang giputol ko ang katapusang dahon, ikaw nahanaw. Unya
sa mga pinutol nga dahon gilala ko ang usa ka purongpurong. Wa'y
usa nga akong kahatagan niini. Gisab-ong ko sa akong agtang.
Gihubad ni:
-- URIAS A. ALMAGRO
New Berlin, Wisconsin, USA
Posted by m.u.o. at 5:26 AM No comments:
may nagtihol diha sa kangitngit
May nagtihol diha sa kangitngit
Ang iyang talinis nga tihol milusot sa taas ug buhok
Hait ug kuyamoy nga kawayanan
Nga tuskig nga nagtindog sa walay timik nga hangin.
Ang iyang tihol migaras sa batoong karsada
Misamad sa mga blankong anino nga mikapyot sa kadahonan.
Nasayod siya nga sa dihang mohunong siya ug molingi
Ang purlon sa iyang luyo magpaduol
Ug maapsan siya niini bisan pa man sa iyang kabatan-on.
Ang upat ka ligid niini mopulbos sa iyang gusok
Bisan pa sa iyang ka pagka-walay kasal-anan.
Mao nga nagtihol siya og lain-laing mga tuno
Dunay husto, dunay hinimohimo lang,
Wala niya paminawa ang iyang huni,
Wala niya paminawa ang mga pitik
Sa natunawng mga taknaan.
Sa pagka-tinuod kadtong nagsunod niya
Kadtong nagguyod sa purlon
Nga nangandoy og kauban niining prosesyon
Mao lang ang iyang nag-inusarang tigpaminaw
Ang naghinam-hinam
Ang labing naikag sa kataposang nota
Sa katapusang bugwak sa hangin kadtong
Tiunay, walay bakak,
Timgas nga gininhawa
Nga wala ug wala gyod niya mapalgan.
-- ESTER TAPIA
Kathmandu, Nepal
Posted by m.u.o. at 5:22 AM 1 comment:
Labels: Ester Tapia
1.20.2010
pangaliya
Tinuod, adunay mga dapit
sulod kanato
nga (dili sama sa
uban) magpabiling tim-os
bisan kapila
pa kini bukhara
sa panumdoman.
Apan unta, pinangga (kon
hain ka na man karon)—
kalimti ako.
-- VICENTE VIVENCIO BANDILLO
Koror, Palau
Posted by m.u.o. at 11:46 AM 4 comments:
epitapo
Ania dinhi nahitagpilaw nagpahulay
Dulog ug sabak ang mga handumanang balak
Malinawon uyamot way lama sa kabudlay
Naghulat lang sa pagduaw sa lapyo mong bulak.
-- MELQUIADITO M. ALLEGO
Palm Harbor, Florida, USA
Posted by m.u.o. at 11:44 AM 1 comment:
1.19.2010
walimungaw
Bitaw, kanunay di gyod nako kapugngan ang gibug-aton
sa akong tabon-tabon samtang gadugang sa akong atuli
ang gisangyaw sa pari. Kon igo ra gyod kong latigohon
sa laway sa inyong pagtamay, sige lang. Bitaw, wa’y bili
ang inyong pamalikas. Sa akong piyong nga paglatagaw,
basin unya banhigan ko sa mga pak-an nga hagawhaw.
-- MICHAEL U. OBENIETA
Topeka, Kansas, USA
Posted by m.u.o. at 12:47 PM 1 comment:
kon pananglitan ikaw mobalik pagpauli
pakigsulti lang sa atong iring
nga usa ray mata diha sa atubangan
sa atong pantawan
dili na siya
dali mahiubos
sama nako
-- RIC S. BASTASA
Katipunan, Zamboanga del Norte, Philippines
Posted by m.u.o. at 12:32 PM No comments:
1.18.2010
ang itom nga langgam
Tungod kay hangtod karon
Wa pa may magsusulat ning atong pinulongan
Nga nagsulat mahitungod sa itom nga langgam,
Ako na lang una ang mosulay.
Kadtong itom nga langgam
Nga maoy simbolo sa tanang kalaksot
Ning atong kalibotan. Sa pagkamapangahason,
Sa kabangis, kahadlok, sa kaguol, sa kamatayon.
Kadtong itom nga langgam
Nga gihisgotan gikan pa sa Bibliya,
Sa Genesis, niadtong panahon sa Dakong Lunop.
Kinsa gisugo ni Noe paglupad
Gikan sa iyang arka aron pagsusi
Kon mikutat na ba ang tubig,
Apan wa mobalik dayon, naglangaylangay,
Kay nanuhak pa sa mga nahibilin
Niadtong mga nangalumos.
Kay maoy buhaton niadtong itom nga langgam
Ang pagtugdon aron pagtusik
Sa atong mga kasingkasing. Pagkakha
Sa mga yapak ug sagbot sa atong konsensya.
Gikan sa kabugangan ug kapagatpatan
Sa atong kalag atong madungog
Ang pag-awit niadtong itom nga langgam.
Kay sama sa ubang mga langgam
Makamao man usab siyang moawit,
Motaghoy sa usa ka tingog nga daw tayaon,
Nagkagalkal ingon sa lanog
Niadtong mga nangahulog ug nangabuak.
Di ta makita ang kaitom
Niadtong itom nga langgam
Kay ang iyang pagkaitom labaw pa
Sa uling, sa karbon, sa lubas sa kamagong.
Ang itom nga langgam dali’ng mosanay
Ug lisod puohon. Sama sa linibo’ng mga starling
Nga giingon ni Anne Dillard didto sa Virginia
Nga wa gyud mapuo bisa’g gisigihan pagpamatay
Pinaagi sa pagsilit og yelo’ng tubig
Samtang sila namatog ug nangatulog.
Kasagaran kanato nahinumdom pa
Niadtong raven ni Edgar Allan Poe
Nga atong nabasahan niadtong atong kabatan-on.
Kadtong itom nga langgam nga nagpahinumdom
Sa nahanaw niyang Lenore. Nga sa dulom
Nga kagabhion mituktok sa bentana
Ug miingon: Nevermore.
Nga kon hubaron sa atong pinulongan
Maingon: Wa nay pag-usab, wa nay pagbalik.
Sa tolukibong niyang balak, si Wallace Stevens
Miingon nga dunay napulog tulo ka mga paagi
Pagtan-aw sa itom nga langgam.
Matud pa niya: Ang usa ka lalaki
Ug usa ka babaye usa ra.
Ang usa ka lalaki ug usa ka babaye
Ug usa ka itom nga langgam usa ra.
Kagabii, sa taliwala sa kadulom,
Usa ka itom nga langgam mitugdon
Ug mibatog nganhi kanako:
Giluoban ako sa itom niyang mga pako.
-- URIAS A. ALMAGRO
New Berlin, Wisconsin, USA
Posted by m.u.o. at 4:41 AM 1 comment:
ang mga dalan sa santa cruz, manila
Morag mga paa sa managhigugmaay
Nga nangitag kinawat-kawat nga higayon
Nagtinandayay ang ilang mga kahinam—
Amihanan lahos sa habagatan ang busina
Sa ilang daghong, diin ang nanggahing kalawasan
Morag kaigang sa taliabot nga ulan.
Apan sa mga adlaw sa tingtugnaw
Magkiyugpos sab diay dinhi
Ang mga binuhiang katawa
Sa kabaret nga gipanag-iya sa
Mga pampam nga kaniadto,
Hilig makig-asoyay
Og mabulokong mga sugilanon
Ilawom sa punoan sa mangga.
Dinhing dapita, ang katawa
Mohiwa sa pikas eskina lagbas
Sa singgit sa namaligyang piniratang
DVD, lagbas sa mga mamaligyaayg
Baratohong karne, lagbas sa mga walhong
Dalan. Lagbas sa daghang mga eskina
Nga way klaro kon unsay tinuod
Nga sinugdanan, unsa usay tinuod
Nga kataposan…
-- OMAR KHALID
Medellin, Cebu, Philippines
Posted by m.u.o. at 4:39 AM 1 comment:
Labels: Omar Khalid
1.11.2010
mubong kasaysayan sa umaabot
Sa sunod kong pagbatbat sa tema sa Kausaban, mga tigulang na usab ang akong mga tigpaminaw, nagbuntaog sa gahom ug nag-aginod sa ilang pagtadlas sa tugkaran dinuyogan sa bungol nga kagahob sa kalibotan nga hanap pa sa mga bituon, bisan sa tin-aw tang paghinumdom kanila. Apan sama sa naandan ang tanang lantugi kinahanglang guyoron ngadto sa kapatagan nga gisalipdan sa lulid nga mga kahoy nga naglatid sa utlanan sa atong kahadlok. Sa maong pagkaagi miabot ang panahon nga ang hamiling mga pakyas tagsa-tagsang miyukbo ug mibiya sama sa baka nga nanibsib sa hilan nga tanaman, ug wala na koy laing mahimo gawas sa pagbalik diha-diha sa sulaw nga dakbayan sa bildo ug paglaom diin atubangan sa pultahan sa kaalam gibanhigan ko sa mga batan-ong mabulokon og pamiste, nga nagsuliyaw ginamit ang nagkayurang nga kontrasenyas samtang naghulat sa bag-ong kamandoan nga maoy mopahamtang niadtong karaang mga panagna ug walay gipasaylong mga intriga sa palasyo.
-- VICENTE VIVENCIO BANDILLO
Koror, Palau
Posted by m.u.o. at 4:35 PM No comments:
pinulhoang kulukabildo sa twitter uban kang kevin lagunda
ang musa magdadasig laradiwanag
kapikas kalagpares labing maanyag
manulonda nagpaurarayng parayeg
ang katitikan simbolo timailhan
kinatibuk-an sa henyong kaliwatan
sumbalikhayag sa kalidad kait-on
sa magdadagang sa bulawang panahon
nganong ania ako ning kalibotan?
pagtuman sa gipangsangong tahasmisyon
maniid maghubit lakbit magsugilon
sa kinaiyanhong lumad katahoman
ang arte dayandayan sa buhilaman
paaro dagangalan sa tugahalang
naghalad sa kultura garayng halaman
manighawak sa pedestal nga ibilin
ugma puhon imo nang tukmang paghidbang
magbabalaklaurel carpe diem nyor kevin
-- MELQUIADITO MAAMBONG ALLEGO
Palm Harbor, Florida, USA
Posted by m.u.o. at 2:32 PM 2 comments:
1.09.2010
ang lamok
Ang gamay’ng lamok
nga nagsakdopsakdop
sa mga balhibo ug panit
ning akong bukton,
nagsakdopsakdop sa utlanan
sa kinabuhi ug kamatayon.
Sa usa ka pamilok,
siya motugdon, motusok ug mosuyop
sa akong dugo. Ug ang pula’ng
mga gihay sa gamay’ng bulak
sa iyang kinabuhi mobuklad.
Unya sa sunod nga pamilok,
sa paghagtik
sa akong kamot
nga kaniya modapat,
mapusgay
kadto’ng mga pula’ng gihay
ug siya mahulog. Ingon niana
Ang lagpak nga nagagikan
Sa kamot sa kamatayon.
-- URIAS A. ALMAGRO
New Berlin, Wisconsin, U.S.A
Posted by m.u.o. at 7:00 PM 1 comment:
wala na’y gahom ang mga pulong
ang kaanindot sa kahilom
sama sa dagat
nga atong gisalom
daghan kaayong masud-ong
ang mga mabulukong mga bulak
ang mga bukid ug ang mga walog
ang mga nagkadaiyang katahom
nga dili matukib
ug dili na masulti
kay wala na ang mga pulong
nga nakagapos niini
-- RIC S. BASTASA
Katipunan, Zamboanga del Norte, Philippines
Posted by m.u.o. at 6:58 PM 2 comments:
1.07.2010
sa tinubdan
Natulog ako aron sa kahilom
Tin-aw ang akong pagsabot
Sa akong kaugalingon. Sa kangitngit
Nangapkap ko sa tinubdan
Sa akong kahigwaos ug hipalgan ko—
Sa dako kong kahimangod—
Ang nagpitik kong kasingkasing.
(hubad sa Iningles nga balak ni David Ignatow)
-- VICENTE VIVENCIO BANDILLO
Koror, Palau
Posted by m.u.o. at 9:32 PM 2 comments:
napulo ka sugo sa magbabalak nga nabutahan sa kasinaw sa iyang pahak
1. Hangad hangtod tupong ka sa imong tuhod.
2. Dili ka moluhod diha ubos sa samin nga gihagkan sa anuos.
3. Dili ka motilap sa hangin duyog sa abog.
4. Kalimti ang mga kalendaryo ug ang taknaan.
5. Pasidunggi ang uha sa imong pag-inusara.
6. Pakig-unong sa mga mamumuno.
7. Ayaw pakigdulog sa dugdog sa imong pakighilawas sa kilat.
8. Ayaw kawhata ang kangitngit.
9. Ayaw isabwag ang mga bildo sa agianan sa mga buta.
10. Ayaw angkona ang mga anino alirong nimo.
-- MICHAEL U. OBENIETA
Topeka, Kansas, USA
Posted by m.u.o. at 9:20 PM 2 comments:
1.06.2010
ang katungdanan sa usa ka magbabalak
(hubad sa balak ni Pablo Neruda)
Ngadto ni bisan kinsa nga wa maminaw sa dagat
ning Byernes sa buntag, ngadto ni bisan kinsa nga gitangkal
sa balay o sa opisina, sa paktorya o sa babaye
o sa kalsada o mina o sa uga’ng prisohan,
ngadto kaniya moadto ako, ug sa way pagtan-aw o pagsulti
moabot ako ug mobukas sa pultahan sa iyang prisohan,
ug ang usa ka pag-uyog moandar, lubog ug mapugsanon,
usa ka taas nga dahunog sa dalugdog nga modugang
sa gibug-aton sa planeta ug sa bula,
ang nag-agulo nga kasapaan sa kalawran mousbaw,
ang bituon kalit nga mokurog sa iyang korona
ug ang dagat mopitik, mamatay ug magpadayon sa pagpitik.
Mao, nga gibitad sa akong kapalaran,
maminaw ako sa way hunong ug huptan ko
ang kaguol sa dagat nganhi ning akong tanlag,
bation ko and pagdam-ag sa gahi’ng tubig
ug sag-obon ko sa usa ka timgas nga tasa
aron, bisag asa mahimutang kadtong mga prisohan,
bisag kanus-a sila mahiagom sa silot sa tingpangatagak,
mahimong akong ikagasa and usa ka tulibagbag nga balod,
mahimong mosulod-guwa ako sa mga bintana,
ug sa ilang pagpakadungog, ang mga mata mokayaw,
nga mangutana, “Unsaon ko man pag-abot sa dagat?”
Ug akong ipadala kanila, sa way sultisulti,
ang mabituonong alingawngaw sa mga balod,
ang pagpangabuak sa mga bula ug sa binog,
ang kanaas sa asin nga misibog sa ilang kaugalingon,
ang abohong hilak sa mga dagatnong langgam sa kabaybayonan.
Mao, nga pinaagi kanako, ang kagawasan ug ang dagat
motawag agig tubag ngadto sa gibukotang kasingkasing.
Gihubad ni:
-- URIAS A. ALMAGRO
New Berlin, Wisconsin, USA
Posted by m.u.o. at 9:57 AM 1 comment:
dinhi sa among lungsod
kalaming pakongon sa ulo
sa mayor nga nagtukod og bulangan
atbang sa simbahan
ug sa kura paroko
nga nagpakahilom lang
-- RIC S. BASTASA
Katipunan, Zamboanga del Norte, Philippines
Posted by m.u.o. at 9:55 AM No comments:
1.05.2010
latagaw nga handomanan: laroy-laroy sa fifth avenue, manhattan
Wala’y kisaw didto
ang makililimos nga buta, mga batang gahingos og rugby,
ang borikat duol sa tunghaan, ang mga mangunguot,
ang kimpang nga wala maapsi gikan nisutoy
palayo sa singgit sa iyang gilabnihan
daplin sa dalan Colon.
Wala ko’y nasaghiran--
ang tindera’g mani, mga prutas, sigarilyo, ug karmelitos,
ang mga barbekyuhan ug mga bukag sa balot,
ang alirong sa pungko-pungko
paduol sa mga suok sa akong kagutom
tidlom sa akong dughan.
Wala’y nakamatikod
sa akong kalimutaw nga hapit malagpot pagtagbaw
sa akong pagkahulmigas didto diin gilandongan ko
sa mga higante nga tupong sa anino
gikan sa iro nga padayong’ gaaw-aw
pidpid bisa’g asa ko padulong.
-- MICHAEL U. OBENIETA
Topeka, Kansas, USA
Posted by m.u.o. at 12:30 PM No comments:
pamarayeg
Mandoan man ugaling
Sa mamala ang kadagatan
Sa paghunong,
Sa paghumod sa yuta,
Magpakarong-ingnon lamang
Nga bungol kini
Mahimong sa makadiyot
Mopahuway
Sa iyang pagkiay-kiay.
Apan kini magpabiling
Mohapyod
Sa mamala.
Kay ang tubig
Magsalimuang,
Magpangita
Sa mga balas,
Yuta ug bato nga
Iyang kapaulian,
Iyang kaparaygan.
-- GINA MANTUA-PANES
Cebu City, Philippines
Posted by m.u.o. at 12:20 PM No comments:
Labels: Gina Mantua-Panes
1.03.2010
pakyas nga taban
Didto ko hipalgi ang libro sa karaang balay nga walay buslot ang atop apan walay tuang ang tulo sa ulan bisag hayag ug init sa gawas. Usa kadto ka tigom sa konseho unya isip pagpatin-aw sa iyang punto gihulbot kini ni Ilustre, ang labing maas nga konsehal, gikan sa ilawom sa ngamig nga lamesa. Gipakli niya kini ug gipangita ang tukmang dahon nga human molabay ang pipila ka gutlo wala pa gihapon niya hikit-i. Pagsuling nako sa iyang gikuotan didtoy nangalatang mga peryodiko. Sa akong tan-aw nagpilit na ang ilang mga letra ug mao nga nakahukom ko nga dili ko na sila maluwas pa. Pagkahuman sa lantugi nga wala ko hisabti ug sa dihang nakabiya na ang tanan gidali nakong punit ang umog nga basahon kansang hapin diha-diha mipilit sa akong mga tudlo. Sa akong pag-ipsot ubos sa kakahoyan paingon sa pantalan gigukod ko sa tubig nga diay sa akong paglabang sa tugkaran naghinay-hinay nag daguok ug buhagay lusot sa dunot nga bungbong nga maoy bugtong saksi sa makalilisang nga krimen.
-- VICENTE VIVENCIO BANDILLO
Koror, Palau
Posted by m.u.o. at 9:07 AM 2 comments:
pamalandong: tingtugnaw makapakulo sa paresang itlog
ang mga bulawanong dahon nangataltag
ug nanghalok na sa yuta
nagsugod nag lugsong ang snow gikan sa wyoming
montana dakota ug canada
ngadto sa perryville missouri
nagsul-ob nag-jacket ang lake charles louisiana
nag-sweater ang palm harbor florida
(panahon nang magluon ang hiniktan ug himungaan
didto sa pugaran sa natun-as karaang kamalig
sa santa lucia asturias o putat tuburan sugbo pilipinas)
-- MELQUIADITO M. ALLEGO
Palm Harbor, Florida, USA
Posted by m.u.o. at 9:03 AM 1 comment:
1.01.2010
lumalabay
Gamay’ng langgam pasayloa
nga adto ko na tiwasa pagpamati ang imong awit
didto sa laing kalibotan
-- haiku nga ang tagsulat wa hiilhi
Kay kita’ng tanan lumalabay.
Ug kita’ng tanan nanagdali.
Ikaw nga nagbatog sa gamay mo’ng sanga
Ug ako’ng mihunong dinhi ning yuta
Sa usa ka pamilok ug usa ka pagbuka
Way kasayoran kon kinsa kanato’ng duha
Ang mahanaw, kinsa ang mahibilin.
Mao’ng ning daklit ta’ng pagpanagtagbo,
Ning taphaw ta’ng panaghimamat
Gunitan ta kining tago’ng lanot
Sa ato’ng mga tingog.
Kuptan ta hangtod sa ilang pagkabugto.
-- URIAS A. ALMAGRO
New Berlin, Wisconsin, USA
Posted by m.u.o. at 2:53 PM 1 comment:
tigmo sa kasanag
Ikaw nga mahigugmaon sa kaalam
Mogukod sa basibas sa kabuntagon
Ug mosuta kon asa kutob
Ang lagsik nga tigmo sa kasanag.
Ikaw nga nakabaton og gasa sa kahibulong
Gitahasang mokuykoy sa kamatuoran
Aron tukion ang kasayoran
Nga inumol sa kanhiay’ng tigkaplag.
Ikaw nga wa tugkig balhibo sa katalaw
Moasdang sa kinahiladman
Mopagawas sa tinipigan
Ug mobuntog sa gahom sa kataphaw.
Ikaw nga buot motutok sa putling silaw
sa katunhayan nasayod na--
Di angay sud-ongon ang bidlisiw
Aron masabtan ang kinaiya sa adlaw.
Andam kaming manalinghog
Sa mga sugid sa imong kasinatian
Bisan og tipaka lamang kini
Sa pagtugkad mo sa kalamdagan.
-- RAUL M. FIGUES
Oslob, Cebu, Philippines
Posted by m.u.o. at 1:48 PM 1 comment:
Labels: Raul M. Figues
Subscribe to: Posts (Atom)


text:
Bank sa Canada sa paggamit blockchain alang sa diha-diha dayon paghusay securities
ang pinaka-ulahing “Project Jasper” blockchain pagsulay nagpakita nga ang-apod-apod ledgers epektibo sa automating securities kabalangayan sa tinuod nga-time nga, sumala sa Bank sa Canada ug duha ka mga kauban sa “integrated securities ug bayad settlement” proyekto.
Gerry Gaetz, presidente ug CEO sa Pagbayad Canada, gikutlo nga nag-ingon:
“Kini nagpakita nga kini mao ang posible nga aron sa pagluwas sa pagbayad sa usa ka dalan nga wala pa gayud nabuhat sa wala pa – pinaagi sa direkta nagtabla cash gikan sa pumapalit ngadto sa mga tigbaligya, nga miresulta sa instant pinuy-anan.”
Koreano nga exchange Upbit gironda sa mga prosecutors
Prosecutors sa South Korea ang gikatahong gironda ang kinadak-ang cryptocurrency exchange sa nasud, UPbit. Mga investigator gikan sa mga prosecutors’ buhatan sa Seoul nangita sa ulo buhatan sa baylo sa Mayo 10th.
UPbit ang gidudahang sa panglimbong tungod sa giingong pagbaligya sa cryptocurrency sa mga kustomer nga kini dili tinuod nga naghupot, sumala sa report.
ang mga prosecutors’ opisina miingon: “Kami og lisud nga disk ug accounting mga libro pinaagi sa pagsakmit. Analysis gilauman sa pagkuha sa mga adlaw.”
Huawei naglakip sa Bitcoin pitaka app sa iyang tindahan app
Tiggamit sa Huawei phone makahimo sa pag-download Bitcoin pitaka sa ilang mga lalang sa unang higayon sugod Biyernes.
Huawei, ikatulo-pinakadaku nga handset magbubuhat sa kalibutan, ang pagbuhi sa ni BTC.com Bitcoin pitaka sa iyang AppGallery, SUMALA sa Alejandro de la Torre, bise presidente sa operasyon sa negosyo ni BTC.com.
siya miingon nga ang AppGallery nga pre-instalar sa ibabaw sa tanan nga mga bag-o nga Huawei phone.
Ang maong lakang lagmit ang labing epekto sa China nga merkado, diin Huawei mao ang pinakadako nga mobile phone magbabaligya. Ang China sa gobyerno mga bloke ni Android Play Store Google ug sa pipila ka mga seksyon sa Apple ni iTunes, paglimit access sa apps sama sa BTC.com ni. Samtang China gitakpan sa cryptocurrency trading platform, mga tawo nga sa gihapon iya virtual kwarta.
"Kini usa ka maayo nga oportunidad sa Sun.Star ngadto sa merkado sa China,"De la Torre miingon sa usa ka interview sa telepono. "Ang paggamit sa pagbayad cashless sa apps mao ang dako kaayo ug sa tradisyonal nga banking nga sistema mao ang kulang, mao nga adunay usa ka maayo nga paggamit sa kaso alang sa crypto pagbayad sa pagtubo didto. "


text:
Block out o brown out?. Mao ni ang mga termino nga atong madunggan kon mapagngan ta sa elektricidad o kon wlay koneksyon sa koryente. Karong panahona kasagaran sa buluhaton nagdepende sa koryente. Gamay nalang kaayo ang mogamit ug typewriter o maggamit ug papel ug bolpen kon maghimo ug reports halos tanan maggamit gyud ug computer. Sa balay usab halos tanang mga gamit de koryente jud, suga, plantsa, stove, rice cooker, electric pot, vacuum cleaner, coffee maker, electric fan, ug uban pa. Dyutay nalang sa mga tawo karon ang ma antigo mo puyo sa simple nga kinabuhi nga mag lampara lang, mag plantsa de uling lang, magpaypay lang, mag kahoy kahoy lang para luto. Na sa ato pa parte na sa ilang kinabuhi ang elektricidad ug kon mawala kini murag palyado ang mga buluhaton sa balay ug sa opisina, ug daghan ang dili mahimutang, daghan ang maguba ang adlaw. May nalang gani kai dili man hinggpit ang kamatayon sa elektrisidad mo balik ra man kini ko ma solbad na ang problema nga maoy hinungdan sa pag pawng sa dagan sa koryente. Daku kaayo ang serbisyo nga gikinahanglan sa koryente ngadto sa tawo. Ingun ana siya ka mahinungdanon mao nga gihangop gyud ang iyang kaayohan nga napaabot sa mga konsumedor.
May gani off and on lang ang koryente. Mamatay apan mabuhi pagbalik. Pero ang kinabuhi sa tawo nga mas importante pa as koryente basta mapawng na gani kini hinggpit na ang iyang kamatayon. Literal ang akong buot pasabot sa kamatayon. Mao nga ang tao samthang buhi pa gitamud ang iyang maayong pagserbisyo sa uban. Gitamud ang kaayohan nga iyang ipa-ambit o gipuy-an tungod kai kon siya mamatay na wla na siyay pulos tungod kai dili na siya mabuhi aron pag usab sa iyang mga kahi-wian nga nahimo ni adtong buhi pa siya. Hinggpit na ang iyang pagkapalong ug mao na ang block out sa kinabuhi.
" Young people enjoy your youth. Be happy while you are still young. Do what you want to do, and follow your heart's decire. But remember that God is going to judge you for whatever you do. Don't let anything worry you or cause you pain. We are going to our final resting place, and then there will be mourning in the streets. Our bodies will return to the dust of the earth, and the breath of life will go back to God, who gave it to us." (Eccelsiastes 11:9-10, 12:5b & 7)


text:
ANG giingong drug lord nga si Kerwin Espinosa niawhag sa Department of Justice (DOJ) sa pagbasura sa kasong illegal drugs nga gipasaka sa Philippine National Police (PNP) batok kaniya.
Sa preliminary investigation kagahapon, bugtong si Espinosa lang ang nitunga ug niduso sa iyang counter-affidavit.
Sa iyang siyam ka pahina nga counter-affidavit, si Espinosa niingon nga ang PNP way ebidensya nga naghupot siya og drugas, samtang nangutana siya kon unsa ang silot nga ipahamtang kaniya nga ubos sa Republic Act 9165, ang mga silot nagbase sa gidaghanon sa drugs nga napalgang gihuptan.
“Since the government could not prove that I ever had shabu in my possession, what would be the penalty that could be imposed on me?” nangutana si Espinosa sa iyang counter affidavit.
Gitumbok ni Espinosa ang CIDG nga napakyas sa pagpresentar sa “corpus delicti” sa giingong krimen, nagpasabot nga way drugas nga napresentar ang DOJ panel of prosecutors isip ebidensya.
Kini nga depensa gipahimug-atan sa unang panel nga nisalindot sa kaso, human makaplagi nga ang mga sworn statement ni Marcelo Adorco, ang respondent witness, batok sa ubang respondents, wa magkadimao.
“Where is the corpus delicti? Surely, this honorable panel would understand how vital the corpus delicti is for purposes of determining the existence of probable cause?” nagkanayon ang sworn statement ni Espinosa.
Gawas sa iyang pamahayag atubangan sa duha ka Houses of Congress, ang pulis, pinaagi sa Office of the Solicitor General, ningpresentar og 37 ka mga tseke nga giisyu ngadto sa nagkadaiyang mga babaye nga nanalipod kaniya ug sa iyang negusyo sa drugas. (SUNNEX & PNA)


text:
Ang Pari nga si Melkizedek
1Si Melkizedek hari kaniadto sa Salem ug pari sa Labing Halangdong Dios. Samtang nagapauli na si Abraham gikan sa pagpakiggira diin iyang gipamatay ang mga hari, gisugat siya ni Melkizedek ug gipanalanginan. 2 Pagkahuman, gihatag ni Abraham kang Melkizedek ang ikanapulo nga bahin sa tanan nga iyang nakuha sa gira. Ang kahulogan sa ngalan nga Melkizedek, “Hari sa Pagkamatarong.” Ug tungod kay hari siya sa Salem,[a] nagakahulogan usab kini nga siya “Hari sa Kalinaw.” 3 Wala gayoy kasulatan nga naghisgot kon kinsa ang iyang amahan ug inahan o ang iyang mga katigulangan. Ug walay kasulatan nga naghisgot mahitungod sa iyang pagkatawo o kamatayon. Sama siya sa Anak sa Dios; ang iyang pagkapari walay kataposan.
4 Hunahunaa ninyo kon unsa kagamhanan si Melkizedek. Kay bisan gani si Abraham nga mao ang nagtukod sa atong nasod naghatag kaniya sa ikanapulo nga bahin sa tanan nga iyang nakuha sa gira. 5 Kon mahitungod sa mga pari nga Judio nga mga kaliwat ni Levi, sumala sa Kasugoan nga gibilin kanila ni Moises, alang kanila ang ikanapulo nga bahin sa kabtangan sa ilang mga isigka-Judio, bisan tinuod nga silang tanan pareha nga mga kaliwat ni Abraham. 6 Apan si Melkizedek, bisan dili siya kaliwat ni Levi, gihatagan siya ni Abraham sa iyang ikapulo, ug si Melkizedek pa hinuon ang naghatag ug panalangin kang Abraham, bisan pa nga si Abraham mao ang gisaaran sa Dios. 7 Ug nasayran ta nga ang nagpanalangin mas labaw pa kaysa gipanalanginan. 8 Mahitungod sa mga pari nga mga kaliwat ni Levi nga nagadawat sa ikapulo, mga tawo lang sila nga may kamatayon. Apan nagapamatuod ang Kasulatan nga si Melkizedek nga gihatagan ni Abraham sa iyang ikapulo buhi sa gihapon. 9 Ug makaingon kita nga bisan si Levi, kansang mga kaliwat mao ang nagadawat sa ikapulo, naghatag usab sa iyang ikapulo kang Melkizedek pinaagi kang Abraham; 10 kay sa paghatag ni Abraham sa iyang ikapulo ngadto kang Melkizedek, si Levi wala pa matawo ug anaa pa sa lawas ni Abraham.
11 Karon, nasayran nato nga sa dihang naghatag ang Dios sa Kasugoan ngadto sa mga Judio, may kalabotan niini ang pagkapari sa linya ni Levi. Kon mahimong matarong ang mga tawo pinaagi sa ginabuhat sa mga pari, wala na unta kinahanglana ang lain pa nga pari sama sa pagkapari ni Melkizedek nga lahi sa pagkapari ni Aaron. 12 Apan kon ilisan ang pagkapari, kinahanglan nga ilisan usab ang Kasugoan. 13-14 Ang atong Ginoong Jesus mao ang gitumong nga giilis sa daan nga mga pari. Dili siya kaliwat ni Levi kondili kaliwat ni Juda. Siya lang gayod ang nahimong pari nga kaliwat ni Juda. Kay sa pagsulti ni Moises kon kinsa kanila ang mahimong mga pari, wala gayod siya maghisgot mahitungod sa tribo ni Juda.
May Usa ka Pari nga Sama kang Melkizedek
15 Klaro gayod nga giilisan na ang mga pari nga kaliwat ni Levi, tungod kay may lain na karon nga pari nga sama kang Melkizedek. 16 Siya nahimong pari dili tungod sa kaliwatan nga pinasikad sa Kasugoan, kondili pinasikad sa iyang gamhanan nga kinabuhi nga walay kataposan. 17 Kay nagaingon ang Kasulatan mahitungod kaniya, “Pari ikaw sa walay kataposan, sama sa pagkapari ni Melkizedek.”[b] 18 Busa ang daan nga Kasugoan giilisan na sa Dios tungod kay wala kiniy kapuslanan ug dili makatabang kanato. 19 Kay dili kita mahimong hingpit sa panan-aw sa Dios pinaagi sa atong paningkamot sa pagsunod sa Kasugoan. Mao kana nga gihatagan kita karon sa mas maayo ug kasaligan nga pamaagi, ug pinaagi niini makaduol na kita sa Dios.
20 Kining bag-o nga pamaagi mas maayo ug kasaligan tungod kay sa dihang gihimo sa Dios nga pari ang mga kaliwat ni Levi wala gayod siya manumpa. 21 Apan sa dihang gihimo sa Dios nga pari si Jesus nanumpa siya. Kay may nahisulat sa Kasulatan nga nagaingon,
“Nanumpa ang Ginoo,
Pari ka sa walay kataposan.
Ug dili gayod mausab ang iyang hunahuna.”
22 Busa si Jesus ang kasigurohan sa mas maayo nga kasabotan sa Dios ngadto sa iyang katawhan.
23 Kaniadto daghan ang mga pari tungod kay kon may usa nga mamatay mapulihan dayon kini ug lain aron makapadayon ang buluhaton nilang mga pari. 24 Apan si Jesus walay kamatayon, mao kana nga ang iyang buluhaton isip pari wala ibalhin ngadto sa uban. 25 Busa makahimo gayod siya pagluwas kang bisan kinsa nga moduol sa Dios pinaagi kaniya ug mahimo niya kini bisan unsang orasa. Kay buhi man siya sa walay kataposan aron sa pagpakilooy sa Dios alang kanila.
26 Busa si Jesus mao gayod ang pangulong pari nga atong gikinahanglan. Balaan siya; wala siya magbuhat ug daotan ug wala gayod siyay sala. Gilain siya gikan sa mga tawo nga makasasala ug gibayaw ngadto sa kalangitan. 27 Lahi siya sa uban nga mga pangulong pari nga kinahanglang maghalad matag adlaw, una alang sa ilang kaugalingon nga sala, ug pagkahuman alang sa mga sala sa katawhan. Apan si Jesus kausa lang gayod naghalad. Gihalad niya ang iyang kaugalingon didto sa krus ug wala na gayod niya kini usaba pa. 28 Ang mga tawo nga gihimong mga pangulong pari pinasikad sa Kasugoan ni Moises mga tawo lang usab nga makasasala. Apan sumala sa gipanumpa sa Dios, nga iyang gisulti human sa Kasugoan, ang iyang Anak mismo mao ang iyang gipili nga mahimong pangulong pari hangtod sa hangtod. Kay nahuman na niya ang tanan niyang angay maagian, nga mao ang katuyoan sa Dios.


text:
Tungod kay walay yaya si Bunso,kaming duha ang pirming magkauban sa pagtan-aw sa tibilisyon (tawag ni Bunso sa TV). Si Mickey Mouse ang una nakong nakit-an sa TV ug nahimong mousey hero. 81 anyos na si Mickey pero astig lang gihapon. Gi-organisa ang Mickey Mouse Club sa Disney Channel ug daghang Mouseketeers ang nahimong sikat sa shobis: Christina Aguilera, Britney Spears, Ryan Gosling, Justin Timberlake, ug Jessica Simpson. Ang naredyek pero nagsikat gihapon sina songwriter and singer Paul Williams (We’ve only just Begun) ug si Candice Bergen.
Ang ikaduhang mousey hero nako si Mighty Mouse. Murag siyag mousey bersyon ni Superman. Kada sabado, siya ang among gitan-aw ni Bunso sa TV. Kung molipad si Mighty Mouse sa TV, sul-ogan ko ni Bunso og kapa ug ginagunitan para kunohay molupad-lupad ko. Pildi pa nako ang nisakay sa roller-coaster. Lifong gyud ko!
Hapit na daw ipasalida ang film version ni Mighty Mouse. Eksaytid na ko!
Ang una nakong Pinoy nga mousey hero si Ikabod Bubwit nga gidrowing ni Nonoy Marcelo. Ang komik strip ni Ikabod ang usa sa una nakong gibasa kadtong kabalo na ko mobasa.
Si Speedy Gonzales ang fastest mouse in all Mexico. Barkada ni Speedy sila Wile E. Coyote, Road Runners, Sylvester, Tweety Bird, Daffy Duck, Porky Pig ug Bugs Bunny sa Looney Tunes. Spanish-ispiking si Speedy ug siya ang nagpasikat sa “Andale, andale!”
Si Splinter ang master sa Teen-age Mutant Ninja Turtles nga gitudloan niya og ninjutsu. Sila Michaelangelo, Donatello, Leonardo ug Raphael gipanganlan base sa mga sikat nga painter. Ebretaym makit-an nako ang Teen-age Mutant Ninja Turtles mahinumduman nako ang akong mga bro nga sina Tik ug Boy. 😦


text:
NAMATAY ang usa ka construction mason human gipusil samtang natulog sa iyang kobol sa ikaunom nga andana sa building nga gitukod sa eskina F. Ramos, Junquera, pasado alas 7 sa milabayng gabii.
Ang biktima gidul-itan sa pagpusil ubos sa iyang simod giila nga si Patrecio Leynes, kapin sa 50 anyos, taga Laguna.
Gitumbok nga nipusil kaniya mao si Romir Legaspi, 30, taga Bulacan ug steelman.
Matod ni SPO1 Ruth Violango ug mga kauban sa Homicide Section nga may nakakita sa suspek nga misaka sa 6th floor.
Wa magdugay nadungog ang usa ka boto sa armas.
Pipila ka minuto ang nakalabay, dunay nakakita kang Legaspi nga daling mikanaug nga may gigunitan nga armas.


text:
Monday, July 17, 2017
MISAKA na ngadto sa 161,280 ka pamilya ang mga bakwit nga apektado sa giyera sa Marawi City ang nia sa Northern Mindanao sukad nagsugod ang kagubot niadtong Mayo 23, ning tuig.
Ang Police Regional Office-Northern Mindanao nagpagawas og update kalabot sa pagsaka sa ihap sa mga bakwit.
- Barangay Puerto - 388
- Barangay Balulang - 4,469
- Barangay Iponan - 534
- Barangay Macabalan - 1,024
- Barangay Kauswagan - 769
- Barangay Patag - 164
- Barangay Consolacion - 160
- Barangay 31 - 353
- Barangay Bulua - 492
- Barangay Macasandig - 492
- Barangay Puntod - 111
- Barangay Nazareth - 1,185
- Barangay Camaman-an - 768
- Barangay Cugman - 189
- Barangay Carmen - 1,497
- Barangay Lapasan - 233
Sa Iligan City, adunay 88,799 diin ang home-based evacuees niini mokabat sa 84,972.
Sa probinsya sa Misamis Oriental, adunay natala nga 2,802 mikunhod kini ning panahona samtang sa Lanao Del Norte adunay 52,535; Misamis Occidental: 437; Bukidnon: 1,672 ug Camiguin, 41.
Samtang ang Department of Social Welfare and Development-Northern Mindanao nihatag sab og update kalabot sa kinatibuk-ang ihap nga naserbisyuhan sa buhatan.
Moabot ngadto sa 230,106 ka indibidwal ang nahatag ngadto sa mokabat 35 ka mga evacuation centers sa rehiyon.
Sa kinatibuk-an sab nga hinabang nga natabang moabot na ngadto sa P117,648,475.
Ang breakdown of cost assistance mokabat sa P88,476,998 alang sa family food packs ug P24,548,016 alang sa non-food assistance.
Padayon gihapon ang pagpaabot og hinabang sa ahensya ngadto sa mga biktima nga anaa karon pabilin sa evacuation center.


text:
Insulator preformed relasyon sa
Jera pagmugna insulator preformed relasyon sa alang sa nag-anak ug insulated overhead konduktor, nga kinahanglan nga og sa insulators sa lain-laing mga matang: polymer nga insulators, porselana budboran insulator, seramiko budboran insulator, gihiktan insulator, alibangbang insulator, post-type nga insulators uban pa
Preformed-apod-apod sa mga bugkos sa insulator ang paghigot sa mga konduktor sa liog o sa ulo sa insulator, gikan sa taas o sa kilid nga bahin
Guy madawat alang sa insulators gihimo subay sa Gipadapat matang konduktor: ACCC, ASCR, ABC insulated. Ang matang sa overhead konduktor impluwensya sa pagbulag mga kinaiya sa mga helical insulator relasyon, ug matang niini.
Jera linya ikatanyag polymer insulated galvanized helical insulator nga relasyon, aluminum kaluha nga relasyon, helical top nga relasyon, helical budboran relasyon, helical kilid nga relasyon sa pagsiguro sa ACCC, ASCR, ABC konduktor sa insulator, sa mga torre o kahoy nga mga poste diha sa pagtukod sa electrical-apod-apod sa gahum ug transmission network.
Preformed insulator relasyon sa kasagaran nga gihimo sa sa mao gihapon nga nga materyal sama sa konduktor, nga ilang gipadapat: aluminum, carbon galvanized steel. Nga naghatag labaw nga pagpahigayon ug electrical performance uban sa labing maayo nga pagbulag kinaiya sa mi-apply seksyon.
Ang talagsaon, usa ka-ka design nga walay bisan unsa nga mga tarogo o high-stress nga naghupot lalang garantiya sayon instalar sa hataas nga kinabuhi panahon sa preformed insulator nga relasyon.
Jera makahimo sa pag-ugmad preformed wire madawat sumala sa imong cable paghingalan ug mga distansiya tali sa mga yayongan. Ang tanan nga sa atong wire nag-umol fittings nga gisulayan sa kolaborasyon sa mga kompanya sa kuryente aron sa pagtagbaw sa mga lokal nga mga kinahanglanon sa atong mga kustomer. Dugang pa, Jera ang bug-os nga-laing mga testing facility sa mopadayon sa mga pagsulay sa helical alambre.
Matag adlaw kita sa pagpalambo sa atong mga preformed linya accessories sa pagkab-ot sa bag-ong mga hagit sa global electrical apod-apod sa merkado.
Kita ang focus sa kalidad ug sa natapos solusyon alang sa atong mga kustomer.
Welcome sa pagkontak kanamo


text:
Saturday, March 26, 2016
EASTER SUNDAY (YEAR C)
Acts 10:34, 37-43; Col 3:1-4; Jn 20:1-9
Karong adlawa gisaulog sa Simbahan ang dakong kalipay sa Pagkabanhaw sa atong Ginoo. Ang kamatuoran nga si Kristo nabanhaw gikan sa kamatayon atong gisangyaw sa matag higayon nga kita magmisa. Apan, aduna gayoy espesyal nga adlaw nga gipili sa Simbahan aron isangyaw ngadto sa tibuok kalibotan nga si Kristo nagmadaugon batok sa kamatayon, nga ang lubnganan wala makahawid Kaniya.
Ang Pagkabanhaw giisip nato nga dako kaayong Solemnidad tungod kay kini usa ka pagmatuod nga sa katapusan, si Hesus ang nagmadaogon, dili ang gahum sa kangitngit ug sa daotan. Dihay punto nga murag ang yawa maoy nipatigbabaw ug ang kangitngit maoy naghari batok sa kahayag. Ang yawa nilampos sa pagtumotumo batok kang Hesus ug nitulod kaniya ngadto sa kalbaryo ug kamatayon. Ang gahum sa daotan nagmalampuson usab sa paghatag og kalibog ug kahadlok sa hunahuna ug kasingkasing sa mga tinun-an ni Hesus, nga maoy nakaingon sa ilang pagbiya Kaniya. Apan, wala kini magpadayon tungod kay sa Adlaw sa Pagkabanhaw, gipakita ni Hesus sa kalibotan nga siya ang Dios sa kinabuhi ug kamatuoran.
Ang maayong balita sa Pagkabanhaw importante kaayo tungod kay usahay matintal ra ba kita sa paghunahuna nga ang yawa mas gamhanan pa kaysa Ginoo, ug nga ang mga tawong yawan-on mas bulahan pa kaysa mga matarong. Kini ang moabut sa atong hunahuna matag higayon nga makakita kita’g mga tawong daotan nga haruhay ang pamuyo, ug kon makakita kita’g mga buotang tawo nga mag-antos sa kalisod. Isip mga magtotoo sa Pagkabanhaw, kinahanglan nga mosalig kita nga ang mga matarong magmalipayon gayod diha sa iyang kasingkasing, ug ang mga daotan dili. Ang Dios malipay sa mga matarong ug Iya silang gantihan sa kalipay ug himaya didto sa langit.
Ang Pagkabanhaw sa Ginoo magpahinumdum kanato nga kita dili matapos diha sa lubnganan kondili sa kinabuhing dayon. Ang paghatag ni Hesus sa iyang kinabuhi didto sa krus gisundan sa iyang paglingkod sa tuong kamot sa Amahan (Hebreo 1:3) ug diha kaniya, nakabaton kitag tigpataliwala nga maoy mangaliyupo para kanato hangtod sa hangtod (Hebreo 2:18). Kita karon nagmalaumon nga molakaw ug moagi sa susamang ganghaan nga magdala ngadto sa balay sa atong langitnong Amahan (Hebreo 6:20). Matod pa ni San Pablo: “Kita nagtuo nga si Hesus namatay ug nabanhaw. Busa tungod kang Hesus banhawon ug dad-on sa Dios uban kaniya kadtong nangamatay nga matuohon” (1 Thes 4:14). Karon, ato nang maatubang ang kamatayon uban sa dakong pagsalig nga ang Nabanhaw’ng Kristo nagmadaugon batok niini ug mopabanhaw sa mga nangamatay inig abot sa iyang pagbalik (1 Cor 15:51-56). Sama kang San Pablo, mahimo na natong atubangon sa kaisog ang kamatayon diha sa pag-ingon, “Asa naman kamatayon ang imong kadaogan? Asa naman ang imong kalala? (1 Cor 15:55). Busa, ang kamatayon sa usa ka matuohon dili na angay isipon nga disgrasya tungod kay “Ang Kristiyano nga makighiusa sa iyang kamatayon ngadto kang Hesus motan-aw niini nga lakang padulong Kaniya ug agi-anan padulong sa kinabuhing walay katapusan” (CCC, 1020).
Kon kita nagtoo sa Pagkabanhaw, puy-an nato ang atong kinabuhi agi’g pagpangandam sa kinabuhi nga umaabot. Mao kini ang klaro nga pagdapit ni San Pablo diha sa iyang sulat sa taga Colosas: “Sanglit gibanhaw naman kamo uban ni Kristo, tinguhaa ang mga butang nga atua sa langit diin naglingkod si Kristo sa iyang trono sa tuo sa Dios. Hunahunaa ang mga butang langitnon, dili ang yutan-on. Kay namatay na kamo ug ang inyong kinabuhi natago uban ni Kristo diha sa Dios” (Col 3:1-3).
Pagkanindot ning maong pahimangno! Pila ba kanato ang nagpuyog kinabuhi nga murag wala nay ugma? Magsigi kita’g trabaho nga murag wala nay kahumanan. Unsa man kadaghan sa salapi ang igo na? Unsa man kadaghan sa mga butang ang sakto na? Usahay gani, mokaon kita’g moinum nga murag wala nay ugma. Wala tay paghunahuna sa atong kahimsog basta lang malipay ta sa kinabuhi, o basta lang matagbaw ta. Kini ang kinaiya sa mga tawo nga walay lig-ong pagtoo sa misteryo sa Pagkabanhaw.
Unsa man ang mga butang langitnon nga angay natong pangandoyon? Walay lain kondili ang mga hiyas sa Gingharian nga gusto ni Hesus nga atong huptan. Pipila niini gihulagway ni San Pablo: “Katawhan kamo sa Dios; gibalaan ug gihigugma kamo niya. Busa kinahanglan nga mobati kamo sa uban, magmaluluy-on, magmapaubsanon, magmaaghop ug magmapailubon. Pagpinailobay kamo ug kon duna kamoy mulo batok kang bisan kinsa kaninyo pagpinasayloay kamo sama nga gipasaylo kamo sa Ginoo. Ug labaw niining tanan, idugang ang paghigugma nga maoy magbugkos sa tanan ngadto sa hingpit nga panaghiusa. Paharia sa inyong kasingkasing ang pakigdait nga gikan kang Kristo kay alang niini gitawag kamo sa Dios aron mahiusa kamo diha sa usa ka lawas” (Col 3:12-15).
Pamalandongan nato kini:
1. Unsa man kalig-on ang atong pagtoo sa misteryo sa Pagkabanhaw ni Kristo?
2. Sa unsa mang mga paagi nga atong mapakita ang atong pagtoo sa Pagkabanhaw?
No comments:
Subscribe to: Post Comments (Atom)


text:
SurSur, AgSur Graduate na sa “Poorest Province,” Surigao del Norte nalang Nagpabiling Pobre
Pasado na (graduate na gyud) ang Surigao del Sur ug ang Agusan del Sur gikan sa talaan sa Labing Pobre nga mga Lalawigan sa nasod sa Filipinas. Apan nagpabiling nagapos sa grabeng kapobrehon ang probinsya sa Surigao del Norte.
Gikumpirma kini mismo sa talaan sa National Statistical Coordination Board (NSCB) alang sa tuig 2006, nga mibatbat pod sa padayong pag-usbaw sa kaso sa pagka-pobre sa daghang mga Pilipino.
Matud sa report, sa gihimong pagtala sa kahimtang sa pilipinas sa tuig 2006, nalampasan na sa Surigao del Sur ug Agusan del Sur ang lista nga nagtimaan sa LABING POBRE NGA LUGAR SA PILIPINAS.
Gawas sa Agusan del Sur ug Surigao del Sur, nahaw-as pod gikan sa 2003 POOREST PROVINCE LIST ang mga lalawigan sa Mountain Province, Biliran ug Lanao del Norte.
Sa bag-ong talaan sa LABING POBRE NGA LALAWIGAN, nag-una ang probinsya sa Tawi-Tawi, diin nahibaw-an nga 8 sa kada 10 ka pamilya ang matawag nga pobre.
Apil gihapon sa Ten poorest provinces 2006 gawas sa Tawi-Tawi, ang lalawigan sa Lanao del Sur, Apayao, Northern Samar, ug ang dapit sa Abra, nagpabiling pobre gihapon ang Zamboanga del Norte, Maguindanao, Masbate ug Misamis Occidental.
Sa tibuok Caraga Region, ang probinsya na lang sa mga Matugas ug Barbers-ang Surigao del Norte, maoy nahabilin sa listan sa labing kabus nga lugar sa nasod.
Matud sa report, sa survey sa 2006, 27 na sa matag 100 ka pamilyang Pinoy ang matawag nga pobre, nga mas labaw sa 24 sa matag 100 ka pamilyang pinoy nga pobre sa tuig 2006.
Matud sa rekord sa NSCB, sa matag 100 ka mga Pilipinong individual, nasuta pod nga 33 niini ang labing pobre, subay sa 2006 survey. Niadtong tuig 2003, dunay 30 lang sa matag 100 ka individual nga pinoy ang pobre.
Sa pagkakaron, ang matag pamilyang pinoy, nagkinahangkan ug P6,274 nga binulang kita aron mahaw-as sa kapobrehon.
Ug ang matag pamilya nga may lima ka mga miembro, kinahanglan may kita nga P4,177 kada bulan aron masustenihan ang minimum nasic needs niini alang sa pagkakaron.
Ang mga dapit nga diyutay lang ug pobre, halos nahimutang sa Luzon. Ang probinsya sa Batanes mao ang giilang lugar nga 0% ang poverty incidente.
Kining maong poverty survey estimates matud sa report, tipik sa laing ulahing official poverty statistics nga gipagawas sa National Statistical Coordination Board(NSCB) subay pod sa final results sa 2006 Family Income and Expenditures Survey (FIES), nga gihimo sa National Statistics Office (NSO) kada tulo ka tuig.


text:
Davao City – Nanawagan og hustisya ang mga kabanay sa 2 anyos nga batang biktima kinsa gituuhang gilugos-patay sa purok 12, Barangay San Miguel, Tagum City niadtong milabay’ng adlaw, February 13, 2018.
Sa pakighinabi sa DXDC RMN Davao team sa kabanay sa biktima nga si alyas Ann, duha ka tuig pa ug kinamanghoran nga batang babaye sa pamilya, sumala sa inahan niini nga gitago sa pangalang Aida, nawala ang bata niadtong adlawng Domingo alas 4 sa kadlawun ug napalgang patay ilawum sa kalubihan niadtong adlawng Martes.
Sa karon, naila ug gikustodiya na ang usa sa mga suspetsado nga si alyas boy Negro nga anaa sa pangidaron nga 12-14 anyos, residente sa maong dapit.
Padayon ang ginahimong imbestigasyon sa Tagum City Police Office sa maong insidente samtang ang batang biktima gilubong na.
RadyoMaN Lyra Diansay, Yaku Mausia – JMC interns


text:
Ang Pag-adto ni Pablo sa Jerusalem
1Nanamilit kami sa mga kadagkoan sa mga tumutuo sa Efeso, ug dayon milawig kami diretso sa Cos. Pagkasunod adlaw miabot kami sa isla sa Rodas. Ug gikan didto mipadayon kami sa Patara. 2 Didto may nakita kaming barko nga moadtoay sa Fenicia, busa misakay kami. 3 Nalantaw na namo ang isla sa Cyprus, apan wala kami mohunong didto kondili miagi lang kami dapit sa tuo ug mipadulong sa Siria. Didto kami midunggo sa lungsod sa Tyre tungod kay may gidiskarga ang barko didto. 4 Gipangita namo ang mga sumusunod ni Jesus didto, ug midayon kami didto kanila sulod sa usa ka semana. Pinaagi sa gahom sa Espiritu Santo, gipasidan-an nila si Pablo nga dili moadto sa Jerusalem. 5 Apan pagkahuman sa usa ka semana mipadayon gihapon kami sa among paglawig. Tanan sila, apil na ang ilang mga asawa ug mga kabataan, mihatod kanamo didto sa gawas sa siyudad. Nangluhod kaming tanan didto sa baybayon ug nag-ampo. 6 Sa nakapanamilit na kami kanila, misakay kami sa barko ug namauli sila.
7 Gikan sa Tyre nagpadayon kami sa among paglawig padulong sa Tolemaida. Pag-abot namo didto, nakigkita kami sa mga kaigsoonan diha kang Cristo ug midayon kami didto kanila sulod sa usa ka adlaw. 8 Pagkasunod adlaw milawig kami padulong sa Cesarea. Pag-abot namo didto miadto kami sa balay ni Felipe nga magwawali sa Maayong Balita, ug didto kami mipuyo. Si Felipe usa sa pito ka mga tawo nga gipili kaniadto didto sa Jerusalem aron nga motabang sa mga apostoles. 9 Upat ang iyang mga anak nga dalaga ug silang tanan mga propeta. 10 Paglabay sa pipila ka adlaw may miabot usab nga propeta gikan sa Judea. Ang iyang ngalan si Agabus. 11 Giduolan niya kami ug gikuha ang bakos ni Pablo, ug gigapos niya ang iyang kaugalingong mga tiil ug mga kamot. Unya miingon siya, “Sumala sa Espiritu Santo, sama usab niini ang himuon sa mga Judio sa Jerusalem sa tag-iya niining bakos, ug itugyan dayon siya ngadto sa mga dili Judio.” 12 Pagkadungog namo niini, kami ug ang mga taga-didto mihangyo kang Pablo nga dili na lang siya moadto sa Jerusalem. 13 Apan mitubag si Pablo, “Nganong nanghilak man kamo? Gipaluya lang ninyo ako. Andam ako nga magpagapos ug bisan mamatay pa sa Jerusalem alang kang Ginoong Jesus.” 14 Dili gayod namo mapugngan si Pablo, busa miingon na lang kami, “Hinaut nga matuman ang kabubut-on sa Ginoo.”
15 Sa nakapuyo na kami didto ug pipila ka adlaw, nangandam kami ug miadto sa Jerusalem. 16 May mga sumusunod usab ni Jesus didto nga miuban kanamo. Gidala nila kami sa balay ni Mnason nga taga-Cyprus ug didto kami midayon. Si Mnason usa sa unang mga sumusunod ni Jesus.
Mibisita si Pablo kang Santiago
17 Pag-abot namo sa Jerusalem, malipayon kaming giabiabi didto sa mga kaigsoonan kang Cristo. 18 Pagkasunod nga adlaw, kauban namo si Pablo sa pagbisita kang Santiago. Didto usab ang mga kadagkoan sa iglesia sa Jerusalem. 19 Gipangumusta sila ni Pablo ug gisuginlan sa tanang gipanghimo sa Dios ngadto sa mga dili Judio pinaagi kaniya.
20 Pagkadungog nila sa iyang gisugilon kanila midayeg silang tanan sa Dios. Unya miingon sila kang Pablo, “Nasayod ka ba igsoon, linibo na ang mga Judio nga nagatuo kang Jesus ug silang tanan nagasunod gayod sa Kasugoan ni Moises. 21 Nakadungog sila nga nagapanudlo ka sa mga Judio nga nagapuyo sa lugar sa mga dili Judio nga dili na sila kinahanglang mosunod sa Kasugoan ni Moises. Nag-ingon ka kuno nga dili na nila tulion ang ilang mga kabataan ug dili na tumanon ang uban pang mga tulumanon sa mga Judio. 22 Karon, unsa kahay maayong buhaton? Kay sigurado gayod nga mahibaloan nila nga miabot ka. 23 Maayo siguro nga buhaton mo ang among isulti kanimo. May upat dinhi ka lalaki nga may panaad sa Dios. 24 Uban kanila ug himoa ninyo ang seremonya nga ginaingon sa Kasugoan mahitungod sa paghinlo. Bayri ang ilang mga gikinahanglan sa paghalad sa Dios aron makapaupaw sila.[a] Mao kini ang pamaagi nga ang tanan masayod nga ang balita nga ilang nadunggan mahitungod kanimo dili tinuod, tungod kay makita nila nga ikaw usab nagatuman sa Kasugoan ni Moises. 25 Kon mahitungod sa mga dili Judio nga nagatuo kang Jesus, nakapadala na kami ug sulat kanila mahitungod sa among gikasabotan nga dili sila mokaon sa mga pagkaon nga gihalad ngadto sa mga dios-dios, o dugo, ug sa karne sa hayop nga sa pagkamatay ang dugo wala nakagawas. Dili usab sila makighilawas gawas sa kaminyoon.” 26 Busa sa pagkasunod nga adlaw gidala ni Pablo kadtong upat ka lalaki ug miapil siya sa ilang pagpahinlo sumala sa ilang panaad. Ug dayon miadto si Pablo sa templo aron isulti kon kanus-a mahuman ang ilang pagpahinlo, kay sa human niini may ihalad nga mga hayop alang sa matag usa kanila.
Ang Pagdakop kang Pablo
27 Sa dihang hapit na matapos ang ikapito ka adlaw sa ilang pagpanghinlo, may mga Judio gikan sa probinsya sa Asia nga nakakita kang Pablo didto sa Templo. Gihulhogan nila ang tanang mga tawo didto sa templo nga dakpon si Pablo. 28 Misinggit sila, “Mga katagilungsod ko nga mga Israelinhon, tabang kamo! Mao kini ang tawo nga bisan asa siya moadto nagapanudlo batok kanatong mga Judio, batok sa Kasugoan ni Moises, ug batok niining templo. Ug dili lamang kana, kondili gidala pa gayod niya dinhi sa sulod sa templo ang mga tawo nga dili Judio, diin usa kini ka pagpasipala niining balaan nga lugar!” 29 (Gisulti nila kini tungod kay nakita nila si Trofimo nga taga-Efeso nga miuban kang Pablo didto sa Jerusalem, ug abi nilag si Pablo ang nagdala niini sa templo.) 30 Busa nagubot ang mga tawo sa tibuok nga Jerusalem ug nagdinaganay padulong ngadto sa templo aron dakpon si Pablo. Gidakop nila si Pablo ug giguyod nila ngadto sa gawas. Pagkahuman gisirad-an dayon nila ang pultahan sa templo. 31 Patyon na unta nila kini, apan nakabalita ang komander sa kasundalohang Romanhon nga nagubot ang mga tawo sa tibuok nga Jerusalem. 32 Busa ang komander nagdala dayon ug mga sundalo ug mga opisyal niini didto sa mga tawo nga natigom. Pagkakita sa mga tawo sa komander ug sa mga sundalo mihunong sila pagkulata kang Pablo. 33 Giduol sa komander si Pablo ug gidakop, ug nagsugo siya nga gapuson si Pablo ug duha ka kadena. Dayon nangutana ang komander sa mga tawo, “Kinsa ba kining tawhana ug unsay sayop nga iyang nahimo?” 34 Apan nagkalain-laing mga tubag ang iyang nadungog, ug tungod sa kayagaw sa mga tawo dili mahibaloan sa komander kon unsa gayod ang nahitabo. Busa gimandoan niya ang mga sundalo nga dad-on si Pablo sa kampo. 35 Pag-abot nila sa hagdanan sa kampo gisakwat na lang sa mga sundalo si Pablo sa paglikay niini sa mga tawo nga labihan ang kasuko 36 nga nagsunod-sunod ug naninggit, “Patya siya!”
Gitubag ni Pablo ang mga Sumbong
37 Sa dihang dad-on na nila si Pablo sa sulod sa kampo miingon siya sa komander, “May isulti unta ako kanimo.” Miingon ang komander, “Kahibalo ka diayng mosulti ug Griego? 38 Abi kog ikaw mao kadtong lalaki nga taga-Ehipto nga nangulo sa pagrebelde sa gobyerno nga bag-o lang nahitabo. 4,000 ka tawo nga isog ug pulos armado ang iyang gidala sa kamingawan.” 39 Mitubag si Pablo, “Usa ako ka Judio nga taga-Tarso nga sakop sa probinsya sa Cilicia. (Ang Tarso dili lamang ordinaryo nga siyudad.) Kon mahimo, pasultiha una ako ngadto sa mga tawo.” 40 Gitugotan siya sa komander nga mosulti, busa mitindog si Pablo sa hagdanan ug misinyas sa mga tawo nga may isulti siya. Sa nahilom na sila, misulti siya sa pinulongang Hebreo.


text:
Mga Butang nga Mahitabo sa Dili pa Moabot ang Ginoo
1Karon mga igsoon, mahitungod sa pagbalik sa atong Ginoong Jesu-Cristo ug sa atong panagtigom sa pagtagbo kaniya, nagapakilooy kami kaninyo 2 nga dili kamo malibog o mabalaka tungod sa mga tawo nga nagaingon nga ang Ginoo miabot na. Bisan pag moingon sila nga mao kadto ang gisulti sa Espiritu Santo kanila, o bisan pag moingon sila nga nadunggan nila, o nabasahan nila ang among sulat, ayaw gayod kamo pagtuo kanila. 3 Ayaw gayod kamo pagpalimbong kanila bisan unsa pa ang ilang isulti. Tungod kay sa dili pa moabot ang Ginoo, ang mga tawo mosupak sa Dios ug motungha ang tawong daotan nga daan nang gitakda nga laglagon. 4 Batokan niya ang tanan nga giila o gisimba sa mga tawo ingon nga dios. Ug ipaila niya ang iyang kaugalingon nga siya ang labaw sa tanan. Molingkod siya sa sulod sa templo sa Dios ug moingon nga siya ang Dios.
5 Dili ba gisultihan ko na man kamo niini kaniadto sa diha pa ako uban kaninyo? 6 Ug nasayod usab kamo kon unsa ang nakapugong kaniya karon sa pagtungha. Apan moabot gayod siya kon panahon na niya. 7 Tinuod nga karon may mga nagasupak na sa Dios, apan kon unsa gayod ang buhaton niadtong tawong daotan wala pa kini masayri karon. Kon unsa man ugaling ang iyang buhaton dili pa kini mahitabo hangtod dili pa makuha ang nakapugong sa iyang pag-anhi. 8 Apan kon makuha na kini, magpakita na siya. Apan sa pag-abot ni Ginoong Jesus laglagon niya kining tawong daotan. Puohon niya kini pinaagi lang sa iyang huyop. 9 Kon mopakita na kining tawong daotan, gamiton niya ang gahom ni Satanas. Ug maghimo siya sa tanang matang sa mga milagro ug mga buhat nga kahibulongan nga morag gikan sa Dios, 10 ug gamiton niya ang uban pa nga pamaagi aron malimbongan ang mga nangawala. Mao kini ang ilang dangatan tungod kay dili sila mohigugma sa kamatuoran nga mao unta ang makaluwas kanila. 11 Tungod niini gipasagdan sa Dios nga malimbongan sila aron nga motuo sila sa bakak, 12 aron masilotan silang tanan nga nagasalikway sa kamatuoran ug nalipay sa pagpakasala.
Gipili Kamo aron Maluwas Gikan sa Silot
13 Mga igsoon, nagapasalamat kami kanunay sa Dios tungod kaninyo nga mga gihigugma sa Ginoo. Ug angay kaming magpasalamat kaniya tungod kay gipili na kamong daan sa Dios nga maluwas[a] pinaagi sa gahom sa Espiritu Santo nga nagahinlo sa inyong kinabuhi ug pinaagi sa inyong pagtuo sa kamatuoran. 14 Gitawag kamo sa Dios pinaagi sa Maayong Balita nga among gisangyaw kaninyo, ug aron nga makaambit kamo sa kadungganan sa atong Ginoong Jesu-Cristo. 15 Busa mga igsoon, pagmalig-on kamo ug ampingi ninyo ug maayo ang among mga gitudlo sa dihang diha pa kami uban kaninyo, lakip ang among gihisgotan sa among sulat kaninyo.
16-17 Hinaut nga ang atong Ginoong Jesu-Cristo mismo ug ang atong Dios nga Amahan mao ang magdasig ug maglig-on kaninyo aron maayo kanunay ang inyong mabuhat ug masulti. Gihigugma kita sa Dios, ug tungod sa iyang grasya dasigon niya kita sa walay kataposan, ug hatagan niya kita ug lig-on nga paglaom.


text:
Seksyon 121
Pag-ampo ug mga panagna gisulat ni Joseph Smith ang Propeta samtang siya usa ka binilanggo sa bilanggoan sa Liberty, Missouri, pinitsahan og 20 sa Marso 1839 (History of the Church, 3:289–300). Ang Propeta ug uban sa daghan nga mga kauban nabilanggo sa pipila ka mga bulan. Ang ilang mga pangalyupo ug mga hangyo ngadto sa mga tigdumala nga opisyal ug sa hukmanan napakyas sa paghatag kanila og kahupayan.
1–6, Ang Propeta nagpakilooy sa Ginoo alang sa mga Santos nga nag-antus; 7–10, Ang Ginoo misulti og kalinaw ngadto kaniya; 11–17, Tunglo alang niadtong tanan kinsa mopadayag og bakak nga kalapasan batok sa mga katawhan sa Ginoo; 18–25, Sila dili makabaton og katungod sa pagkapari ug pagasilotan; 26–32, Mahimayaon nga pagpadayag gisaad niadto nga molahutay nga maisugon; 33–40, Ngano nga daghan ang gitawag ug diyutay ang gipili; 41–46, Ang gahum sa pagkapari kinahanglan nga gamiton lamang sa pagkamatarung.
1 O Dios, hain ba ikaw? Ug hain ang imong gambalay nga nagsalipod sa imong atagoanan?
2 Hangtud akanus-a ikaw mogamit sa imong kamot, ug sa imong mata, oo sa imong matin-aw nga mata, tan-awa gikan sa mahangturon nga mga langit ang mga sayop sa imong mga katawhan ug sa imong mga sulugoon, ug ang imong dunggan napuno sa ilang mga pagtuaw?
3 Oo, O Ginoo, hangtud akanus-a sila mag-antus niini nga mga kadautan ug dili makatarunganon nga mga pagdaug-daug, sa dili pa malukmay ang imong kasingkasing ngadto kanila, ug ang imong kasingkasing mobati og kalooy ngadto kanila?
4 O Ginoong Dios nga aMakagagahum, magbubuhat sa langit, yuta, ug mga dagat, ug sa tanan nga mga butang nga anaa kanila, ug kinsa nagpugong ug nag-ulipon sa yawa, ug sa kangitngit ug walay paglamdag nga kagamhanan ni Sheol—ilugway ang imong kamot; himoa nga makakita ang imong mga mata, himoa ang imong gambalay nga dili na matago, himoa ang imong btagoanan nga dili na masalipdan, himoa ang imong dunggan nga makadungog; himoa ang imong kasingkasing nga mahumok, ug ang imong kasingkasing mobati og kalooy ngari kanamo.
5 Himoa nga mapukaw ang imong kasuko batok sa among mga kaaway, ug sa kaligutgut sa imong kasingkasing, uban sa imong espada aipanimalos kami sa mga kadautan nga gibuhat ngari kanamo.
6 Hinumdumi ang imong mga santos nga nag-antus, O among Dios; ug sa imong mga sulugoon nga maglipay diha sa imong ngalan sa kahangturan.
7 Akong anak, kalinaw nganha sa imong kalag; ug ang imong akalisdanan ug ang imong mga kasakitan sulod lamang sa mubo nga higayon;
8 Ug unya, kon ikaw amolahutay pag-ayo, ang Dios mobayaw kanimo sa kahitas-an; ikaw magmadaugon ibabaw sa imong tanan nga mga kaaway.
9 Ang imong mga ahigala makig-unong kanimo, ug sila moyukbo kanimo pag-usab uban ang mabination nga mga kasingkasing ug mahigalaon nga mga kamot.
10 Wala pa ikaw mahisama ni aJob; ang imong mga higala wala makigbatok kanimo, ni mipasangil kanimo og kalapasan, sama nga sila mibuhat ngadto ni Job.
11 Ug sila kinsa nagpasangil kanimo og kalapasan, ang ilang paglaum pagawagtangon, ug ang ilang mga gipaabut mawala sama sa akatugnaw nga nalanay sa atubangan sa nagsiga nga kasilaw sa nagsaka nga adlaw;
12 Ug usab kana nga Dios misugod sa paggamit sa iyang kamot ug misilyo pag-usab sa mga ahigayon ug mga panahon, ug sa pagbuta sa ilang mga hunahuna, aron dili sila makasabut sa iyang kahibulongan nga mga buhat; aron siya mosulay kanila pag-usab ug modala kanila sa ilang kaugalingon nga pagkamaliputon;
13 Tungod usab kay ang ilang mga kasingkasing mga dautan, ug ang mga butang nga sila andam sa pagpatagamtam ngadto sa uban, ug nahimuot sa pagpaantus sa uban, mahimo nga modangat diha sa ilang mga akaugalingon sa hilabihan;
14 Aron usab sila mapakyas, ug ang ilang mga paglaum mahanaw;
15 Ug dili moabut ang daghan nga mga tuig gikan karon, nga sila ug ang ilang mga kaliwat pagalaglagon gikan sa yuta, miingon ang Dios, aron walay usa kanila nga magpabilin nga buhi.
16 Tunglo alang niadtong tanan nga mobatok sa akong adinihogan, miingon ang Ginoo, ug mituaw sila nga bnakasala bisan og sila wala makasala sa akong atubangan, miingon ang Ginoo, apan mihimo niana nga matarung diha sa akong mga panan-aw, ug diin Ako misugo kanila.
17 Apan kinsa kadto nga nagpahayag og kalapasan mihimo niini tungod kay sila ang mga sulugoon sa sala, ug mga aanak sa ilang kaugalingon nga pagkamasinupakon.
18 Ug kinsa kadto nga nanumpa og bakak batok sa akong mga sulugoon, aron sila modala kanila ngadto sa pagkaulipon ug kamatayon—
19 Alaot ngadto kanila; tungod kay sila anakapasakit sa akong mga sulugoon sila ipahimulag gikan sa mga bordinansa sa akong balay.
20 Ang ilang mga abukag dili mapuno, ang ilang mga balay ug ang ilang mga kamalig mangahanaw, ug sila sa ilang mga kaugalingon pagatamayon niadto nga nag-ulog-ulog kanila.
21 Sila walay katungod sa apagkapari, ni ang ilang kaliwat nga mosunod kanila gikan sa kaliwatan ngadto sa kaliwatan.
22 Labaw pa nga amaayo alang kanila nga higtan ang ilang liog og usa ka bato, ug nga sila malumos sa kahiladman sa dagat.
23 Alaot ngadto sa tanan nga naghatag og kalisdanan sa akong mga katawhan, ug miabug, ug mipatay, ug mipamatuod batok kanila, miingon ang Ginoo sa mga Panon; ang akaliwatan sa mga tawo nga mala-la og dila dili makalingkawas sa silot sa impyerno.
24 Tan-awa, ang akong mga mata anakakita ug nasayud sa ilang tanan nga mga binuhatan, ug Ako adunay giandam nga usa ka hinanali nga bpaghukom sa panahon niini, alang kanilang tanan;
25 Kay adunay usa ka apanahon nga gitudlo alang sa matag tawo, sumala sa iyang mga bbinuhatan.
26 Ang Dios mohatag nganha kanimo og akahibalo pinaagi sa iyang bBalaan nga Espiritu, oo, pinaagi sa dili mahulagway nga cgasa sa Espiritu Santo, nga wala gayud mapadayag sukad nalalang ang kalibutan hangtud karon;
27 Diin ang atong mga katigulangan naghulat uban ang matinguhaon nga pagpaabut nga ipadayag sa katapusan nga higayon, diin ang ilang mga hunahuna gitumong ngadto pinaagi sa mga anghel, ingon nga giandam alang sa kahingpitan sa ilang himaya;
28 Usa ka higayon nga moabut diin awalay itago, kon aduna bay usa ka Dios o daghan nga mga bdios, sila ipakita.
29 Tanan nga mga trono ug mga kamandoan, gagmay nga mga gingharian ug mga gahum, amapadayag ug ihatag diha sa tanan kinsa milahutay nga maisugon alang sa ebanghelyo ni Jesukristo.
30 Ug usab, kon adunay mga autlanan nga gipahimutang ngadto sa kalangitan, o ngadto sa kadagatan, o ngadto sa uga nga yuta, o ngadto sa adlaw, buwan, o mga bitoon—
31 Ang tanan nga panahon sa ilang mga paglibut, ang tanan nga gitudlo nga mga adlaw, mga bulan, ug mga tuig, ug ang tanan nga mga adlaw sa ilang mga adlaw, mga bulan, ug mga tuig, ug ang ilang tanan nga mga himaya, mga balaod, ug gikatakda nga panahon, mapadayag sa mga adlaw sa akapaigoan sa kahingpitan sa panahon—
32 Sumala niana diin gitakda diha taliwala sa aKonseho sa bDios sa Kahangturan uban sa tanan nga mga dios sa wala pa ang kalibutan, nga kinahanglan nga itagana ngadto sa pagkahuman ug sa katapusan niini, sa diha nga ang matag tawo mosulod ngadto sa iyang catubangan sa kahangturan ug ngadto sa iyang imortal nga dkapahulayan.
33 Hangtud kanus-a magpabilin nga mahugaw ang tubig nga nagdagan? Unsa nga gahum ang makapugong sa langit? Maayo pa sa tawo nga molugway sa iyang walay kusog nga kamot sa pagpahunong sa sapa sa Missouri sa iyang walay pagkabalhin nga agianan, o sa pagpabalik niini, kay sa pagpugong sa Makagagahum sa pagbu-bu sa akahibalo gikan sa langit diha sa mga ulo sa mga Santos sa Ulahing mga Adlaw.
34 Tan-awa, adunay daghan nga agitawag, apan pila lamang ang bgipili. Ug ngano nga wala sila mapili?
35 Tungod kay ang ilang mga kasingkasing gipahimutang diha sa mga butang niini nga akalibutan, ug naninguha sa mga bpasidungog sa mga tawo, nga sila wala makakat-on niining usa ka pagtulun-an—
36 Nga ang akatungod sa pagkapari dili mabulag gikan sa mga bgahum sa langit, ug nga ang mga gahum sa langit dili madumala ni madala gawas lamang diha sa mga baruganan sa cpagkamatarung.
37 Aron sila ikatugyan ngari kanato, tinuod kini; apan kon kita mosulay sa apagtabon sa atong mga bsala, o sa pagtagbaw sa atong cgarbo, sa atong walay kapuslanan nga pangandoy, o sa paggamit sa gahum o kamandoan o pagpugos sa mga pagbati sa mga katawhan, bisan unsa nga matang sa pagkadili matarung, tan-awa, ang mga langit sa ilang mga kaugalingon dmobiya; ang Espiritu sa Ginoo maguol; ug kon kini mobiya, Amen sa pagkapari o sa pagtugot niana nga tawo.
38 Tan-awa, sa dili pa siya masayud, siya gipasagdan ngadto sa iyang kaugalingon, sa apagpatid batok sa mga tunokon, sa bpagpanggukod sa mga santos, ug pagpakig-away batok sa Dios.
39 Kita nakakat-on pinaagi sa makapasubo nga kasinatian nga kini mao ang akinaiyahan ug pamaagi sa hapit tanan nga mga tawo, sa diha nga sila makakuha og gamay nga pagtugot, ingon sa ilang gituohan, sila dayon mosugod sa paghimo og dili matarung nga kamandoan.
40 Tungod niini daghan ang gitawag, apan pipila lamang ang mga gipili.
41 Walay gahum o impluwensya nga makahimo o angay gayud nga magpadayon pinaagi sa hiyas sa pagkapari, gawas lamang sa apagdani, sa bpagka-mainantuson, sa kalumo ug kaaghup, ug sa tiunay nga paghigugma;
42 Pinaagi sa pagkamabination, ug putli nga kahibalo, diin makapadugang sa hilabihan sa kalag nga walay apagpakaaron-ingnon, ug walay bpagpanglimbong—
43 aPagpanton sa tukma nga panahon uban ang tuman nga kahigpit, kon gidasig sa Espiritu Santo; ug dayon mopakita pagkahuman og dugang nga bpaghigugma ngadto kaniya kinsa inyong gipanton, basin pa unya siya moisip kanimo nga iyang kaaway;
44 Aron siya masayud nga ang inyong pagkamatinud-anon labaw pa nga malig-on kay sa mga higot sa kamatayon.
45 Himoa usab ang inyong mga kasingkasing nga mapuno sa gugma nga putli ngadto sa tanan nga mga tawo, ug ngadto sa mga sakop sa pagtuo, ug himoa ang ahiyas nga modayan-dayan sa inyong mga bhunahuna nga walay paghunong; unya ang imong pagsalig mosamot pagkalig-on diha sa atubangan sa Dios; ug ang doktrina sa pagkapari motuhop diha sa imong kalag ingon sa mga cyamog nga gikan sa langit.
46 Ang aEspiritu Santo mao ang inyong kauban sa kanunay, ug ang inyong pagmando usa ka dili mausabon nga pagmando sa pagkamatarung ug kamatuoran; ug ang inyong bkamandoan mao ang usa ka walay katapusan nga kamandoan, ug walay pagpugos nga paagi kini mokanap nganha kanimo hangtud sa kahangturan.


text:
1 Corinto 5 Ang Pulong Sa Dios (APSD-CEB)
Ang Buhat nga Malaw-ay Angay Ikaulaw
5 May nabalitaan ako nga diha kaninyo adunay nakighilawas sa asawa sa iyang amahan. Kini mas ngil-ad pa kaysa gibuhat sa mga wala makaila sa Dios, kay wala man gani sila magbuhat sa ingon. 2 Ug bisan adunay nagahimo niana diha kaninyo nagapasigarbo pa gihapon kamo. Angay unta nga masubo kamo ug papahawaon ninyo sa inyong grupo ang lalaki nga nagbuhat niana. 3-4 Bisan wala ako nakig-uban diha kaninyo, apan anaa ako uban kaninyo sa espiritu. Ug pinaagi sa gahom nga gihatag kanako sa atong Ginoong Jesus, gihukman ko na ang nagbuhat niana nga sala. Busa sa inyong panagtigom, isipa ninyo nga anaa ako uban kaninyo sa espiritu. Ug sa gahom nga gihatag kanako sa atong Ginoong Jesus, 5 itugyan ninyo kanang tawhana ngadto kang Satanas sa paglaglag sa iyang lawas aron maluwas ang iyang espiritu sa adlaw sa paghukom sa Ginoo.
6 Dili kamo angay magpasigarbo. Dili ba nasayod man kamo sa panultihon nga nagaingon, “Kon isagol ang gamay nga patubo diha sa harina ug masahon kini, motubo ang kinatibuk-ang minasa.” 7 Busa kuhaa ninyo ang inyong daan nga mga sala nga daw sama sa patubo, aron mahimo na kamong hinlo ug bag-o. Ang tinuod, luwas na kamo gikan niining patubo, kay si Cristo gihalad na alang kanato. Sama siya sa karnero nga gihalad sa panahon sa Pista sa Paglabay sa Anghel. 8 Busa saulogon nato kini nga pista, ug mokaon kita sa pan nga walay naandang patubo, nga ang buot ipasabot talikdan na nato ang atong daang mga sala ug mga daotang binuhatan, ug magkinabuhi kita nga hinlo na sa sala, ug magmatinud-anon na gayod sa atong pagsunod sa kamatuoran.
9 Sa una kong sulat nga gipadala kaninyo, nag-ingon ako nga dili kamo makig-uban sa mga nakighilawas gawas sa kaminyoon. 10 Ang gipasabot nako dili ang mga tawo nga wala pa makaila sa Dios nga nakighilawas gawas sa kaminyoon o mga hakog ug mga mangingilad, o mga nagasimba sa mga dios-dios. Kay kon sila inyong likayan, kinahanglan nga mohawa kamo niining kalibotana. 11 Ang akong gipasabot mao kadtong mga tawo nga nagapaila nga mga igsoon usab nato sa Ginoo apan nakighilawas gawas sa kaminyoon, hakog, nagasimba sa mga dios-dios, mapasipalahon, palahubog, ug mangingilad. Dili kamo angay makig-uban kanila bisan sa pagpangaon.
12-13 Hinuon, unsa may atong labot sa paghukom sa mga dili tumutuo? Ang Dios lang ang maghukom kanila. Apan kinahanglan gayod nga timbang-timbangon nato kon maayo ba o daotan ang gibuhat sa atong isigka-tumutuo, kay ang Kasulatan nagaingon, “Papahawaa ninyo sa inyong grupo ang tawong daotan.”


text:
Tuesday, July 28, 2015
DOJ-PPA Caraga RD Burdeos, Gitakdang Hulipan
BUTUAN CITY – Gitakdang biyaan ni Parole and Probation Administration (PPA) Caraga Regional Director Lina K. Burdeos ang rehiyonal nga buhatan aron dawaton ang bag-ong assignment nga gihatag sa nasodnong ahensya kaniya sugod karong Agosto 3, 2015.
Subay niini, hulipan si Dir. Burdeos ni Regional Director Josefina Cinco kinsa kasamtangang nadestino sa rehiyon sa Davao.
Gikan sa rehiyon sa Caraga, dumalahon ni Dir. Burdeos ang rehiyon X (Northern Mindanao Region).
Si Dir. Burdeos ang lumad nga Butuanon kinsa kasamtangang nagpuyo sa lungsod sa Buenavista Agusan del Norte.
Gidumala sa direktor ang buhatan sa DOJ-PPA Caraga sulod sa 5 ka tuig samtang ang mo hulip kaniya sa buhatan ang lumad nga Sugbuanon.
Sumala ni RD Burdeos, daghang kalamposan ang nahimo diin mas napalambo niya ang performance sa tanan niining probation and parole officers.
Ang tanang basic skills ang nahatag sa direktor ngadto sa tanan niining personahe sa rehiyon kansang katakos magamit sa mga nahisgotan aron mahimo kining epektibo sa tahas nga gisangon kanila.
Nipuwesto usab ang DOJ-PPA Caraga sa ikatulo sa tibuok nasod kon hisgotan ang participation rate sa nahimo niining kliyente partikular na sa pagpatuman sa Therapeutic Community Program.
Lagpas usab sa 1,000 ka mga Volunteer Probation Aides (VPAs) sa tibuok rehiyon ang na recruit sa ahensya butang nga gikalipay pag-ayo sa opisyal.
Ubay-ubay usab sa mga personahe ang na promote sa posisyon tungod usab sa maayo niining performance.
“Murag akong na improve ang among performance dinhe. Ang pagpalambo sa performance sa atong mga tawo, permi mani nato gi-monitor. Masakto gayud nuh. Ma-audit gayud ang ilang performance sa unsay ilang dapat buhaton isip mga probation and parole officers ug pagpahigayon sa mga programa sa ahensya. Ato kanang na monitor pag-ayo.”
“Karon ganing first quarter sa 2015, ang atong region, Caraga region, nag-rank siya og number 3 sa entire agency, nuh sa participation rate sa atong mga kliyente sa pagpatuman sa Therapeutic Community Program. Subra sa 98% ang atong mga kliyente ang napailawom gayud sa maong programa. So, ikatulo kita sa entire Philippines sa Parole and Probation Administration parte sa atong participation rate sa atong mga kliyente.”
“Successful kaayo ang atong Therapeutic Community Program. Kining mao nga program usa kini ka treatment modality nga gi-adopt sa ahensya para nga ma-reform ang atong mga kliyente tungod kay niini nga coverage, mao ang pagtul-id sa behaviour, pagpalambo sa iyang psychological well-being, unya paghatag sa iyaha og skills para magamit sa ilang pagpanarbaho. So, daghang kliyente ang napailawom sa Therapeutic Community Program.”
“Ang atong mga parole and probation officers, ato gyud kining gi-equip sa mga basic skills aron nga mahimo silang epektibo sa pag-implementar niini nga programa. Daghan sab kitay na recruit sa Caraga region sa Volunteer and Probation Aides. Sa Caraga alone, we have 1,000 plus volunteers. Kini sila nagpuyo ni sa kabaranggayan diin diha usab nagpuyo ang atong mga kliyente,” pahayag ni RD. Burdeos.
Subscribe to: Post Comments (Atom)


text:
Ang pagtantiya, pagbanabana sa log mga materyales nga hinimo sa troso
Pagsulod sa gikinahanglan nga mga sukod sa mga kuta.
A
- Ang gitas-on sa kuta sa facade.
B
- Ang gitas-on sa sa daplin sa kuta.
Kini nga mga gidak-on mahimong bungat alang sa gawas nga sukod sa mga atsa o troso mga paril. Option 1 o 2.
H
- Ang gitas-on sa sa facade sa skate pediment. Kon ang frame nga walay pediment, ang bili = 0
G
- Ang gitas-on sa sa daplin sa kuta sa skate sa pediment. Kon ang frame sa gawas sa kiliran gable, unya gibutang ang = 0
U
- Ang gitas-on sa mga paril sa pamag-ang.
T
- Ang gitas-on sa mga paa.
LAMAS sa mga troso.
D
- Ang diametro sa mga log.
C
- Mapuslanon gitas-on nga mga log, pakusgon sa usa ka purongpurong. Ang gidak-on kinahanglan gayud nga sa kanunay nga mas gamay kay sa diametro sa mga log.
Partitions sa una ug ikaduha nga salog.
Pagsulod sa kinatibuk-ang gitas-on sa tanan nga mga paril sa unang salog L1
ug ikaduha nga andana L2
.
Hingalan sa gitas-on sa mga paril sa unang salog P1
ug ikaduha nga andana P2
.
Kon ang kalkulasyon sa troso mga paril dili gikinahanglan, nga ang mga prinsipyo = 0
Dugang nga mga data
N
- Ang gilay-on sa taliwala sa mga lagdok.
V
- Ang gibug-aton sa usa ka cubic meter sa mga troso.
S
- Ang gibana-bana nga gasto sa usa ka cubic meter sa mga troso.
Kon sa mga bongbong sa mga nag-unang troso dili usa ka daghang mga lakang purongpurong, ang programa sa pag-usab niini nga gitas-on.
Sa kini nga kaso, sa mga resulta sa mga mensahe Updated!
Ang programa kuwentahon ang kantidad sa mga materyales sa pagtukod alang sa pagtukod sa usa ka kahoy nga balay o bato sa troso nga nagalibut.
Ang resulta sa pagtantiya, pagbanabana naglangkob sa data sa tagsa-tagsa alang sa mga paril, ug mga Gables partitions ug sa ilang mga kantidad.
Kini nga perimeter log, ang gidaghanon sa mga purongpurong, dapit ug gidaghanon sa mga kuta ug ang mga partitions, gidaghanon sa mga troso ug sa ilang kinatibuk-ang gitas-on.
Ang programa nga giisip sa mga kinatibuk-ang gibug-aton sa lawas nga patay, ug ang gibanabana nga kantidad sa bug-os nga balay.
Square gawas nga mga kuta ug ang partitions mahimong mapuslanon sa kuwentahon ang gidaghanon sa mga impregnation ug pagtina.
Ang kinatibuk-ang gitas-on sa mga troso makatabang pagkalkulo kainit pagbulag sa taliwala sa mga korona.
Ayaw kalimot sa naglakip sa gasto sa paghago alang sa katilingban ug sa instalar, ang gasto sa transportasyon.
Mga bintana, mga bintana ug mga pultahan nga wala ngadto sa asoy. Ang bili sa mga materyales dili apektado.
Number nagelej kalkulado gibana-bana nga.


text:
Arangkada of Leo Lastimosa for March 30, 2009
TAPHAWNG OMBUDS
Pasayloa, apan matag higayon makadungog ko sa Ombudsman nga molusad og bisan unsa na lang kampanya batok sa pangurakot, lud-on ko. Matag higayon makakita ko sa dagway ni Deputy Ombudsman Pelagio Apostol, kasukaon ko. Matag higayon makakita kong Ombudsman Merceditas Gutierrez, magdigwa ko.
Kay ang buhatan nga mao untay gitahasan pagbadlong sa pangawkaw ug pangabuso sa gahom, ug gihatagan sa labing dagkong gahom paggukod bisan sa labing dagkong nagtungkawo sa gahom, mao na man hinuoy tigtabon sa kahiwian. Inay maoy mobarug batok sa tanang matang sa pahpahimus, sila na man hinuoy nahimong kahimanan sa pagluok sa bisan unsang damgo sa labing gagmay alang sa kaangayan.
-o0o-
Si Apostol maoy nibalibad nga di una silang ka-imbestigar sa CICC kay (1) komplikado kaayong transaksiyon, (2) kuwang sa katakos ang ilang mga imbestigador ug (3) kuwang silag mga imbestigador. Samtang si Gutierrez inay motarung pag-imbestigar sa mga pasangil batok niya nanghilabot na hinuon sa bulok sa buhok sa usa sa mga nagprotesta.
Salamat nilang Apostol ug Gutierrez, ug bisan sa kinabag-an sa mga kawani sa Ombudsman nga nagpabiling ligdong apan way gihimo pagsungay sa ilang mga labaw—ang Ombudsman nilampos lang sa mga kaso sa gagmayng tambasakan—gikan sa kabos nga mga kartero ngadto sa mga konsehal sa barangay nga nangahas pagpaburot sa katungdanan bisan wa silay kasandigan nga politikanhong mga padrino.
-o0o-
Mao nga bisan sa nagbuntaog nga mga ebidensiya batok nila, ang tanang gipasanginlan sa kahiwian nga sikit sa luwag sa Malakanyang—gikan sa mga gipasanginlan sa NBN-ZTE scandal ngadto sa mga tigpasiugda sa Fertilizer scam—nagpabiling wa matandog.
Napasakaan tuod og kaso ang mga gilambigit sa overpricing sa decorative lampposts sa Asean Summit sa Sugbo apan wa iapil si DPWH Secretary Hermogenes Ebdane, kansang pagtugot gikinahanglan sa di pang kairog ang proyektong gigastohan sa nasudnong kagamhanan. Naahat na lang pagkiha sa mga gipasanginlan sa mga proyekto sa World Bank, apan wa iapil ang gipasanginlang tinuorayng utok sa pagpangilkil sa mga kontraktor ug pagpaburot sa presyo.
-o0o-
Makasabot ko sa nagpakabana nga kawani sa Visayas Ombudsman nga maluoy matag higayon dunay magbubuhis nga magpatabang sa ilang buhatan. Kay nahibawo siya nga human sa tanang pagpakaaron-ingnon madutlan lang ang sinumbong kon wa siyay politikanhong gahom ni katigayonan nga ikasukol. Apan kon ang sinumbong igbaho lag paryente sa mga gamhanan—bisan apo lang sa pag-agawan sa retiradong kapitan nga batabata niadto sa kurakot nga mayor—di gyod siya mahitabong mahilabtan.Salamat nilang Apostol ug Gutierrez, padayong pag-piyesta ang mga kurakot sa kagamhanan. Gawas lang kon tigtugway lang sa kabaw sa DA ang masakpang nagda sa sakyanan sa kagamhanan alang sa pangaligo sa dagat ug latagaw rang fixer sa LTO ang maaktohang nidawat og suburno. [30] leo_lastimosa@abs-cbn.com


text:
GIDUNGGAB sa usa ka lolo ang ulitawo ginamit ang mahait nga puthaw sa Carmen ning dakbayan sa Cagayan de Oro.
Samaran ang biktima nga nailang si John Albert Lumaghan, 26, ulitawo, residente sa Phase 4, Macanhan, Barangay Carmen ning dakbayan, samtang ang suspek nag-edad og 69 anyos nga si Pedro Bagalanon nga taga Zone 1, Carmen ning dakbayan.
Sa nahipos nga impormasiyon gikabutyag nga samtang anaa sa iyang gitrabahoan ang ulitawo sa Lirio Street, Barangay Carmen, kalit lang giduolan ug gidunggab sa suspek.
Nasayran nga daan na nga adunay panagbingkil ang duha.
Swerteng samad dinunggaban lamang sa wala nga bahin sa bukton ang naangkon sa biktima human usab nga nakalihay sa dihang gitumong kaniya ang maong hinagiban.


text:
€169.03 €84.09
DJ video intro sa estilo sa Lion's Gate logo. Usa ka classic, iconic entertainment nga gibati pag-usab sa imong ngalan sa DJ ug custom text. Kini nga DJ video segurado nga makuha ang ilang pagtagad. Maayo ingon sa usa ka DJ intro sa sinugdan o sa imong set, aron masirado ang kagabhion o, bisag naa sa tunga-tunga. Sama sa tanan natong DJ drops ug DJ videos kini usa ka customized, high quality, High Definition video. Pagdugang sa usa ka custom nga Male o Female nga gipahayag nga bahin sa video alang lamang sa $ 50.


text:
Cebuano Short Story: GANGHAAN SA GUGMA
August 19, 2012
James Lobedica
Ang ganghaan mao ang agianan aron makasulod ug makapasulod kita sa sudlanan. Mohatag kini ug kahigayonan aron matugkad, mabati, magamit ug maaninaw ang butang nga atong masudlan. Nagkadaiya nga hulagway ug gidak-on sa ganghaan ang mosantop sa atong hunahuna matag karon ug unya sa atong pagbaktas ning lapad nga wanang sa atong katilingban. Adunay ganghaan nga kon atong buksan magdala ug dili mahubit sa pulong nga kalalim ug kahinam. Ang imong mata mosulirap, imong tingog hunghung. Magpangapkap ka ug pulong apan walay malitok. Ang tanan inamang,
“Dong, unsa man ning atong nasudlan? pagkadili masabot.” ni Inday nga gibukotan sa tumang kahibulong human makasulod sa lawak nga mabugnaw uban ni Dodong.
“Day, nakasulod na kita sa ganghaan, ayaw lamang ikahibulong ang tanan. Karong taudtaud, ang atong pulong mahimong hunghung. Wala kay malitok apan magtagamkam ka sa dili mahubit nga pagbating mag-agos gikan sa kainit sa atong mga kasingkasing.”Wala madugay, si Inday ug Dodong nahimong amang, nahimong ulipon sa kahilom samtang mabati sa palibot ang igot igot ug kutokuto dala sa pagtugkad nilang duha sa lawom nga tanghaga human makasulod sa ganghaan sa gugma. (Katapusan).
Patnubay.org wishes to thank Atty James Lobedica for giving us the permission to publish this short story in our website. Atty James Lobedica is a lawyer based in Cebu City. He advocates perservation of Cebuano language and culture. He finished his Bachelor of Laws at the University of San Carlos – Cebu in 1992.


text:
KAGIDLAY
ni James Lobedica
pulong nga magpasabot ug kapit-os,
kakulang sa kahigayonan’g makalampos,
makalingkawas sa kalisod, sa mga ladpos
sa mga pagsuway nga maghaguros…
sa paningkamot, sa mga naningamot,
sa mga nagpasingot, sa mga nagbagotbot
ang kagidlay, magpahipi nga magpaabot
sa kahigayonang, mahutdan ug paningkamot…
buhat nga magdala’g kaayohan, ting-usbawan
walay paglubad nga kakugi, mga hinagiban
batok sa kagidlay, kini ang iwag sa dalan
kagidlay, mahimong kauban, mahimong malikayan…
KUYAIG
ni Tasio Espiritu
usa ka pulong alang sa tinood nga nagkalisod
apan dili sama sa nagkagidlay nga wala nay nahot
dunay nagkuyaig apan makakaon ug katulo kada adlaw
dili sama sa nagkagidlay nga way madawdaw bisan bahaw
mahimo pod ang kuyaig alang sa nagkahigugmaay
bisan ug nagkalisod si dodong sa pagka-iyat ni inday
gipaningkamutan nga mahatag ang tanang gipangayo
aron sayon mauyonan ug manghagad na dayon ug minyo
dunay nagkuyaig tungod sa pagpaugnat sa kusog
sama sa boxing, karate ug apil sad ang dulog-dulog
nagkuyaig si ondoy naglisod ug pahiluna sa higdaanan
kay piot kaayo alang kanila ni inday nga iyahang tandayan
ang kuyaig alang sa tanan nga nagmalampuson
dili sama sa nagkagidlay nga kutob ra sa pagmahay
nagkalisod man sa tinood apan misukol ug nagpadayon
ikapasigarbo nga bisan ug nagkuyaig wala man magkagidlay
For more Balak Back to Back please click this link